Številka: 90000-23/2019-42

Datum: 16. 12. 2019

**MAGNETOGRAMSKI ZAPIS PO ZVOČNEM POSNETKU 10. SEJE MESTNEGA SVETA MESTNE OBČINE LJUBLJANA,**

**ki je potekala v ponedeljek, 16. decembra 2019 s pričetkom ob 15.30 uri, v Veliki sejni dvorani Mestne hiše, na Mestnem trgu 1, v Ljubljani.**

**GOSPOD ZORAN JANKOVIĆ**

Dober dan želim. Spoštovane svetnice in svetniki, vsi navzoči. Pričenjamo z 10. sejo Mestnega sveta MOL-a. Navzočih je 39 svetnic in svetnikov. Odsotnost opravičila gospa Kociper. Mestni svet je sklepčen. Lahko prične z delom. Obveščam vas, da je na seji prisoten tudi predsednik nadzornega odbora gospod Franc Slak oziroma prihaja. Lepo prosim, če izključite mobilne telefone, da ne motimo dela. S sklicem ste prejeli še predlog dnevnega reda. Odpiram razpravo o dnevnem redu. Ni razprave. Ugotavljam navzočnost: 33.

**Glasovanje poteka O PREDLOGU SKLEPA: Mestni svet Mestne občine Ljubljana sprejme Predlog dnevnega reda 10. seje Mestnega sveta.**

**Prosim za vaš glas.**

**35 ZA.**

**0 PROTI.**

Sprejeto.

**AD 1. POTRDITEV ZAPISNIKA 9. SEJE MESTNEGA SVETA MESTNE OBČINE LJUBLJANA**

Razprava. Ni razprave. Ugotavljam navzočnost: 38.

**Glasovanje poteka O PREDLOGU SKLEPA: Mestni svet Mestne občine Ljubljana potrdi Zapisnik 9. seje Mestnega sveta Mestne občine Ljubljana z dne 18. novembra 2019.**

**Prosim za vaš glas.**

**37 ZA**

**0 PROTI.**

**AD 2. VPRAŠANJA IN POBUDE SVETNIC IN SVETNIKOV TER ODGOVORI NA VPRAŠANJA IN POBUDE SVETNIC IN SVETNIKOV**

Gradivo za to točko ste prejeli po sklicu seje. Pisno vprašanje z zahtevo za ustno predstavitev so poslali gospod Matić glede odpovedi najemne pogodbe z Zgodovinskim arhivom Ljubljana. Svetniški klub Levica glede prodaje zemljišča URI Soča. Gospa Sojar glede brezplačnega najema prostorov. Vprašanje in pobude so poslali gospod Stariha glede prehoda za pešce preko Kajuhove ceste in obvezne montaže filtrov prašnih delcev, gospa Ana Zagožen glede poimenovanja Ljubljane v času proslavljanja praznikov, košev za pasje iztrebke na sprehajalni poti Gunclje, Dvor, Stanežiče. Gospa Vuk glede osrednjega mladinskega centra. Gospod Koprivec glede parkiranja v stanovanjskih naseljih. Svetniški klub Levica glede novoletnega ognjemeta, gospa Škrinjar glede Križank, Zgodovinskega arhiva Ljubljana. SK Levica in svetnik gospod Stariha glede prometne ureditve Savskega naselja. Gospa Vrečko glede oglasnega stolpa Ikea in selitve Zgodovinskega arhiva Ljubljana in selitve Srednje šole za oblikovanje in fotografijo iz Križank. Svetniški klub NSi glede smradu iz kanalizacijskih vodov. O, zanimivo. Prejeli ste tudi odgovore na vprašanja iz 9. seje, prav tako ste prejeli odgovore na 2 vprašanji iz te seje in sicer na vprašanje gospoda Janeza Starihe glede prehoda za pešce preko Kajuhove ceste in na vprašanje gospe Vuk glede osrednjega mladinskega centra. Besedo za ustno postavitev dajem gospodu Matiću 3 minute.

**GOSPOD DR. DRAGAN MATIĆ**

Spoštovani gospod župan. V 90. letih prejšnjega stoletja je ustanoviteljstvo Zgodovinskega arhiva Ljubljana od Mestne občine Ljubljana prevzelo Ministrstvo za kulturo in je le to takrat res formalno pristojno za reševanje prostorskih in finančnih vprašanj tega arhiva. Vendar, če kdo ne ve, ali pa je pozabil kdo je v resnici ustanovil ta arhiv naj se, ko bo odhajal iz Magistrata obrne in si ogleda fasado. Videl bo dva grba z napisom Mestni arhiv Ljubljanski. Tam sta iz časov, ko je današji ZAL ustanovil veliki ljubljanski župan Ivan Hribar. To je bil župan, ki mu je bilo mar za umetnost in kulturno dediščino Ljubljane. Od tistih časov se na mestnem danes Zgodovinskem arhivu Ljubljana na lokaciji Ljubljanski Magistrat hrani 3 km arhivskega gradiva. Od tega vsaj 2 km gradiva, ki pričajo izključno o preteklosti Ljubljane. Tu se hrani na primer zbirka listin, najstarejša iz leta 1320, ki jo je mestu Ljubljana podelil vojvoda Henrik Koroški. Pa Malefični red, to je kazenski zakonik, ki ga je kot edemu od prvih mest v Evropi podelil cesar Maksimilijan leta 1513. Dalje so tu zapisniki ljubljanskega Mestnega sveta od 16. stoletja dalje, torej gradivo naših predhodnikov. Nenazadnje je tu tudi gradivo, ki priča o predhodnikih gospoda Jankovića, ljubljanskih županih iz preteklih stoletij. MOL zdaj najavlja, da bo vsemu kar sem opisal in še mnogo čemu drugemu v roku pol leta odrekla streho in to zato, ker si je omislila nove pisarniškega prostore. Torej, se zdi, da je Mestna uprava pripravljena zmetati na cesto DNK zapis lastnega mesta in to s ciljem, da bi si nekaj uradnikov omislilo lepše pisarne. Pa da ne bom narobe razumljen. Strinjam se z izselitvijo arhiva iz Magistrata ampak iz drugih razlogov, kot je prenova mestnih pisarn. Tone arhivskega gradiva so ob prvem resnem potresu grožna Magistratu. Magistrat, ki je statično zelo vprašljiv pa ogroža arhivsko gradivo. Oboje pa je kulturni spomenik. Zato je smiselno, da se arhiv izseli, Magistrat pa protipotresno sanira, vendar izselitev arhiva pride v poštev le takrat, ko bodo na voljo ustrezni prostori opremljeni po arhivskem zakonu in mednarodnih standardih. V roku pol leta to gotovo ne bo mogoče. Arhivsko gradivo ni krompir, ki se ga da prelagati kamorkoli. Prav bi torej bilo, da se MOL pogovarja z Ministrstvom za kulturo in pomaga pri reševanju tega problema. Vsa civilizirana mesta na svetu ljubosumno varujejo arhivsko gradivo, ki priča o njihovi preteklosti in ga s ponosom prezentira vsemu svetu ter ga nenazadnje vključujejo v turistično ponudbo. Uprava najlepšega mesta na svetu razmišlja očitno o neki povsem drugi praksi. Kaj v resnici namerava pa sprašujem gospoda župana?

**GOSPOD ZORAN JANKOVIĆ**

Sej, jaz bi bil mal nesramen ne, če bi se tok zanimu za svoje delo tam, ki ga opravljate bi bilo boljše ampak odgovor bomo dali trije ne, gospa Remih, gospa Demšič, pa jst. Izvolijo.

**GOSPA SIMONA REMIH**

Hvala za besedo. Spoštovani mestni svetnik gospod Dragan Matić. Iz razpoložljivega dopisa takratnega predsednika sveta ZAL gospoda Kambiča iz leta 2010 izhaja, da je že takrat na pristojno Ministrstvo za kulturo apeliral, da prostori v centru mesta niso primerni za delovanje ZAL, sploh pa, da je zaradi obsežne zbirke arhivskega gradiva vprašljiva tudi statičnost stavbe, kot ste tudi sam omenu, je pa treba poudarit, da je bilo to 10 let nazaj že. Strinjamo se z vašimi navedbami, da ZAL potrebuje za svoje delovanje primerne prostore in, da je za to potreben čas. Očitno pa se te časovne dimenzije ne zavedata ustanovitelj in sam ZAL, ki v vseh teh letih nista uspela pristopiti k rešitvi prostorske problematike. V dopisu navajate, da je 6 mesečni rok za izselitev prekratek. MOL je zavedajoč se težav, ki bi uspele nastati z izselitvijo pri odpovedi upoštevala 1-letni odpovedni rok in iz tega razloga tudi ni ravnala po ustaljeni praksi, ki jo uveljavlja v pogodbah in v vseh sodnih postopkih, po katerih se vse pogodbe, ki po vsebini predstavljajo brezplačno uporabo odpovedujejo s 3-mesečnim odpovednim rokom. Kot smo že večkrat pojasnili MOL in Ministrstvo za kulturo aktivno sodelujeta pri rešitvi nastale situacije, vsekakor je MOL pripravljena podaljšati rok za izselitev v kolikor bo Ministrstvo za kulturo podalo konkretno rešitev z ustreznimi časovnimi okvirji za zagotovitev novih prostorov za ZAL. Hvala.

**GOSPA MAG. MATEJA DEMŠIČ**

Spoštovani. To, kar je povedala že kolegica Remihova dodajam še, da sta se MOL in ministrstvo, župan in minister s sodelavci na svojem skupnem sestanku 11. novembra pogovarjala tudi o temi selitve in nadomestnih prostorov za ZAL, MOL je ministrstvu predlagala, da ministrstvo pregleda velikost nepremičnin, ki jih ima v lasti na lokaciji Roška kot morebitno alternativo je predlagala možnost uporabe 500 m2 na Letališki cesti. Naj povem, da so kolegi iz ORN-ja ta ogled lokacij skupaj s predstavnikom ZAL-a že omogočili. Na tem sestanku z ministrstvom je prišlo do dogovorov, da ministrstvo pregleda kvadrature, ki jih potrebuje za preselitev arhiva na lokacijo Roška, kjer je že vložena dokumentacija za pridobitev gradbenega dovoljenja in, da ministrstvo oceni stroške prenove lokacije na Kvedrovi ter velikost zemljišča in stavbe, MOL pa bo preverjala tudi možnost te lokacije. Rok za izvršitev smo si zadali 15. januar. Naj povem še, da sicer MOL z ZAL-om dobro sodeluje glede izročanja arhivskega gradiva in drugih z arhivskim gradivom povezanih vprašanj. Hvala lepa.

**GOSPOD ZORAN JANKOVIĆ**

Še jaz bi gospod Matić dodal. Kadar poslušam to, pa naj bo pol isto za Križanke al kej druzga. Mi smo kot se spodobi z ustanoviteljem, govorim z Ministrstvom se skupaj usedel, opravil ta pogovor, celo iskal to, kar lahko na Kvedrovi naredimo ali je to primerno. Potem na Roški, kjer je že gradbeno dovoljenje sicer za republiški, pri čemer se da to uporabit 1000 m in zato imajo oni že 10 let časa od takrat, ko je bivši predsednik sveta reku, da niso prostori primerni. Kar naenkrat zdej so te prostori primerni, kar naenkrat bodo ljudje trpeli, če bo na Roški namest na Mestnem trgu in zanima me zakaj bi se jaz pogovarjal z muzejem ali pa direktorjem muzeja, ki Zgodovinskega arhiva, da bova, če sva zdej natančna ne, ki je upravljalec prostorov v lasti Ministrstva za kulturo države Slovenije. Opravili smo pogovor s tistimi, ki je treba in to poglobljen pogovor in smo tudi to povedal, kar je kolegica Demšič rekla, ko boste začeli postopek, če se bo to zgodil, bomo rok podaljšal. Če bomo pa sam čakal, da se nič ne zgodi, da ne bomo podaljšal. In bo arhiv not ostal brez ljudi. In vi žalite. Vi žalite.

---------------------------------zvok, ki napove potek časa namenjenega za odgovor na ustno vprašanje

**GOSPOD ZORAN JANKOVIĆ**

Vi žalite celo to upravo za par pisarniških prostorov. Če bi mal nazaj potegnu sem jaz imel 28 lokacij za ljubljančane, zdej smo prišli na 15, rad bi prišli na 5, da bi bili čim bolj združeni na enem mestu. Celo z državo smo imeli podpisano, da se dela ena hiša, ker bi bili vsi organi RS in mesta na enem mestu, kjer bi lahko občan dobu vse kar rabi na enem mestu. Razdeljeno 46% država, 54% mesto, pa so potem odstopil. Tko, da vi kar sprašujte pa na medije se ozirite ne ampak velik lažje bi bilo, da bi vprašu na Ministrstvu za kulturo o čem se govori. Jaz nisem nikjer prebral, da se Ministrstvo za kulturo pritožuje nad našim postopkom. Druga točka, besedo za ustno postavitev dajem gospodu Milanu Jakopoviču, vodjo SK Levica.

**GOSPOD MILAN JAKOPOVIČ**

Hvala lepa. Mi smo v skrbi za zaščito javnega interesa meščanov in državljanov v SK Levica naslovili na župana MOL svetniško pobudo za zaščito zemljišč ob Rehabilitacijskem inštitutu Soča, MOL je najavil dražbo, sama ta dražba omogoča nakup tudi zasebnikom, ki v končni fazi z nekimi grajenimi varovanimi stanovanji omogoča tudi tržne cene oziroma tudi, kot smo bili seznanjeni Airbnb. Sam razvoj dogodkov in informacije, ki jih dobivamo skoraj dnevno nekak, vsak dan dobivamo nove in nove informacije. Pojasnilo, ki ste ga podali pred dnevi, da je bil razlog razdelitve javne dražbe na dva sklopa A in B in da drugega B sklopa zemljišč pri Soči niste nameravali prodati ampak le preveriti vrednost na trgu nepremičnin ne verjamemo. Zdej glede na razplet dogodkov in pojasnila na novinarski konferenci prosim za navedbo morebitnih novih ravnanj s strani MOL. Zanima nas kako se boste odvzali na ukrep Državnega pravobranilstva, ki je podal zaznambo in začel postopek določitve pripadajočih zemljišč k Soči. Po našem mnenju to dokazovanje moči ni sprejemljivo, ker gre za javni interes in apeliramo na vodstvo MOL, da zaščiti ta javni interes in čim prej doseže dogovor z URI Soča in Ministrstvom za zdravje. Hvala.

**GOSPOD ZORAN JANKOVIĆ**

Odgovor bomo podali Simona Remih, ta druga je Marija Fabčič, ne Tilka, ne Simona Remih pa jst. Izvoli. Bo dost.

**GOSPA SIMONA REMIH**

Hvala za besedo še enkrat. Spoštovani mestni svetnik, gospod Milan Jakopovič. Pri vaših vprašanjih glede prodaje zemljišč ob URI Soča je kar nekaj napačno navedenih oziroma nepreverjenih dejstev in bi jih radi pojasnili. Kot prvo napačno navajate prodajno oziroma izklicno ceno, ki ji že v osnovi prištevate DDV, DDV ni prihodek občine temveč države in se obračunava od končno dosežene prodajne vrednosti. Kdo je izrazil interes za nakup zemljišč niti ni relevantno, saj se predmetna zemljišča lahko prodajo le na podlagi javne dražbe. Zemljišča se prodajajo po načelu videno-kupljeno, zato si potencialni interesent pred nakupom zemljišče lahko ogleda tudi v naravi. V dopisu navajate oziroma opozarjate, da inštitut Soča po Zakonu o urejanju prostora lahko uveljavlja predkupno pravico. Po nam znanih in dostopnih podatkih ni sprejetega državnega akta na območju URI Soča, ki bi na podlagai, ki bi bil podlaga za uveljavljanje predkupne pravice s strani države. Prav tako nam ni znano na podali česa navajate, da ima podjetje Mijak že v lasti nekaj zemljišč v neposredni bližini URI Soča, saj iz pogleda v zemljiško knjigo temu ni tako. Glede našega predloga menjave zemljišč za objekt Ulica stare pravde Ministrstvu za zdravje pa pojasnjujemo, da ne gre za nek nov predlog kot ste navedli ampak ta predlog izhaja izpred 12. let. V dopisu navajate, da če ne bi prišlo do medijskega in javnega pritiska bi prodali zemljišča, ki jih URI Soča potrebuje za razvoj svoje dejavnosti in dovoz oziroma dostop. To nikakor ne drži, sicer ne bi prodajali dveh ločenih sklopov zemljišč in v pogojih javne dražbe ne bi bilo navedeno, da lahko MOL kadarkoli do podpisa pogodbe delno ali v celoti ustavi javno dražbo. Enako je župan pojasnil ministru Šabedru za sestanku 14. novembra letos, kjer je še posebej poudaril, da že 12 let podpira razvoj URI Soča. Ves ta čas namreč dajemo državi pobudo za ureditev lastništva in strpno čakamo, da kot ustanoviteljica URI Soča lastniško uredi nepremičnine, na katerih se izvaja njihova dejavnost. Hvala.

**GOSPOD ZORAN JANKOVIĆ**

Dodal bom k temu kar je. Vi v Levici bi vse razdali ne, dejmo to Soči brezplačno, ker je država uboga, čez nekaj točk bomo imel pobudo, da dejmo avtobuse zastonj ne, ker tudi ti so bogi in pol vas pa vprašam bilanco uštimite, a zato pa niste zadolženi. To, kar je kolegica rekla sam je dodatek, jutri bo šlo ponovno v javno dražbo, cena za ta sklop A, ki je nesporen se prodaja 410 eur, za ta sklop B je 220 eur, pri čemer bomo ugovarjali v tem tednu, tej zaznambi, to kar so dal po zvetl-u, niti ne vemo kaj so napisal ampak temu bomo dal ugovor. Jaz srčno upam, da se bo najdu kdo ker od države, ki bo ta zemljišča kupu. Sicer si pa tut slučajno ne dovolim, to kar je rekla Simona Remih, 5 nas je bilo pr ministru. 5 odraslih ljudi, kjer je bilo jasno povedano, da dražbo umikamo ampak, da tega B sklopa ne bomo prodali. Če bo tut kupec, da bomo umaknili. In to, da mi kdo očita, da manipuliram z otroci oziroma barantam pa ne dovolim. In kot ste že vprašu ne še zamenjavo. 9 let se ta točka vleče s 6 ministri za zdravje. Gospod Poklukar, direktor UKC-ja je imel zelo korektno izjavo. Da on ne bo selu avtizma pa dializo, dokler ne najde primernih prostor, jih ne uredi. Se prav, da mora dobit nek denar od države. Nič nas ne sprašujte, oni naj sami uredijo, ali kupijo, ali zamenjajo, kar čjo. Oni v proračunu nimajo za leto 2020 in 2021 nič, nit postavke tega in mimogrede Waldorfski vrtec je javna šola, dobila koncesijo od države, ne od mesta tako, da to je ta odgovor. In še tretje vprašanje gospa Sojar, izvolte.

**GOSPA MOJCA SOJAR**

Hvala lepa za besedo. Pozdravljam vse prisotne svetnice in svetnike. Naše vprašanje je očitno zelo podobno kot vidim, da je mnogo vprašanj tamle tudi pisnih na monitorju in sicer tudi mi spremljamo v zadnjem letu, predvsem pa so se v zadnjem mesecu še mediji o tej temi razpisali, da se počasi končujejo nekatera brezplačni najemi prostorov in zemljišč v lastni MOL, končujejo se v največ primerih očitno na ne prav prijazen način. Mi menimo, da je krivda za dosedanje nereševanje na obeh straneh. Ena stran se mogoče prepočasi odloča in reagira in kot dober gospodar noče predrago kupit. Druga stran pa želi kot dober gospodar drago prodat, do sedaj je pa veliko dajala zastojn. In zdej nekaj kar o čemer govorim, to so govoril res že moji predhodniki. To so zemljišča okrog Soče, to je ZAL, to je Srednja šola za oblikovanje, to je stavba na Kersnikovi 4, zato naš SK NSi zanima katerim pravnim in fizičnim osebam ter političnim strankam in njihovim podmladkom MOL brezplačno oddaja svoja zemljišča in prostore. Zanima nas koliko časa so ti najemniki že brezplačno v prostorih in na zemljiščih in seveda nas zanima tudi sedeži naslovov, kjer najemniki in politične stranke delujejo. Prosili bi za objektiven in ne samo oseben odgovor. Ker je teh prostorov, kot lahko izvemo iz medijev več kot 400 in ker je v njih skoraj 300 najemnikov verjetno na seji ne boste mogli v celoti odgovorit na naše vprašanje in zato izjemoma prosimo, da nam odgovor posredujete v pisni obliki. Hvala.

**GOSPOD ZORAN JANKOVIĆ**

Tega ne bomo naredili. Vi kar konkretno povejte zakaj vas zanima, katero stranko ne. Ne vem, SDS, NSi, SLS, Levica, PS, SD pa vam bomo odgovorili. To, da bomo dal 400 odgovorov si kar pridite pogledat dokumente, vam bomo dal, k oddajamo na oddelku za ORN ne tak, da vidte ne, drgač pa, da bi zgubljali čas z vašimi vprašanji, ki jih dobite na podlagi medijev. Vse to, kar ste rekl ne, ena stranka mal prepočas reagira, 10 let je res mal prepočas. Druga stranka k je dober gospodar zdej pa hoče uredit. Sej prej sem odgovoru, odgovoru bom sam še ža Križanke. Ker se mi zdi, da je prov. Mi že vsa leta dajemo brezplačni prostor za križanke kajti mi smo lastniki 48% tega objekta. In zasedajo od teh 48 polovico zaseda šola. Zanimivo je to, da ko smo mi dajal državi brezplačno prostore ko je konkretno za NUK 2 pred 10. leti vaša kolegica je bila ministrica, jaz sem z njo podpisu takrat predajo brezplačnega prostora, smo doživel to, da nam zdej to zaračunavajo ne, ko dajemo parkirišče. In še enkrat glede križank sem uporabu isto metodo kot pri zgodovinskem arhivu, eno leto smo s sedanjim ministrom se dogovarjal o teh menjalnih pogodbah in tudi dorekli z njim in to vprašanje, ki ga vi postavljate v medijih ne ni vprašanje za nas. Dajte vi uporabljat vaše poslanke in poslance in naj postavijo ta vprašanja ministrstvu. Oni so dolžni za svoje. Nas ni noben vprašu ko smo dal letos 113 milijonov evrov za prenovo šol pa vrtcev. Poudarjam 113 milijonov evrov, kar pomeni tretjino proračuna. Mi smo svoje opravili in je prav, da kot dober gospodar končno ne, tudi zaključimo ne to sago pravim 10 let od začetka dogovorov. Tko, da mi imamo ta sporazum podpisan, dogovor je podpisan, menjalne pogodbe so sedaj pri njih v tej razpravi. Zmenili smo se do tega roka in celo v tem sporazumu piše, da zagotavljamo prednost v obravnavo ministrstvu za šolstvo in šport pri sprejemu OPPN-ja, se pravi najhitrejše kar je možno, da pride v ta mestni svet za novo stavbo na Roški. Če zdej vem ne, ta šola ma 3 lokacije ne in očitno je sam ena sporna in te razlage in te table nismo na prodaj, ne sodijo na ta mestni svet pa v mestno občino pa na tega župana. Imajo svojega ustanovitelja. In naj se tam obrnejo. Simona, bi še kaj dodala glede drugih prostorov? Hvala lepa. Gremo na točko 3.

**AD 3. POROČILO ŽUPANA**

Mate gor napisan, jaz bom preskakoval ne, ker se mi zdi tisto, kar se mi zdi najbolj pomembno. In sicer odprli smo 8 prenovljenih in novih objektov naših šol in vrtcev. Osnovna šola Danila Kumar nova kuhinja, kuhinja nova Vrtec Črnuče, enota Ostržek, novo igrišče na Maks Pečarju, energetsko statično prenovljene prostore O. Š. Oskar Kovačič na Rudniku, Osnovna šola Poljane, potem še O. Š. Vodmat in pa več namenski prostor vrtca Mojca, enota Tinkara ter energetsko saniranje prizidek dvorane vrtca Galjevica. Poudarjam, 113 milijonov evrov je šlo za predšolsko, šolsko vzgojo, tretjina proračuna. Najdte mi primerjavo al v državi al pa celo po Evropi, bom zelo vesel. Javna stranišča prva najbolj urejena v Sloveniji, izdali smo knjigo ljubljanski častnih meščanov, naš Muzej in galerije, izbrali drevo leta, praznične nove luči in novo osvetlitev, ki jo dela sin od gospoda Modica, podelili nagrade Marjana Rožanca, senat slavnostne seje Senata Univerze v Ljubljani, ob 100 obletnici in naš Muzej in galerije so našli načrte Jožeta Plečnika za verigo rektorsko, ki smo izdelali in podarili univerzi. Spletna stran za EPK. 9. decembra je potekala Skupščina Javnega holdinga Ljubljana, na kateri smo sprejeli poslovne in investicijske načrte javnega holdinga Ljubljana in družb v skupini za leto 2020 ter se seznanili z oceno poslovanja za leto 2019. V nadaljevanju zasedal Svet ustanoviteljev javnih podjetij, na katerem so člani obravnavali in sprejeli Program ravnanja s komunalnimi odpaki družbe VOKA SNAGA za leto 2020. Vse družbe v skupini Javnega holdinga Ljubljana v letu 2020 načrtujejo pozitivno poslovanje. Javni holding Ljubljana načrtuje pozitivni poslovni rezultat v višini 495 tisoč, družba VOKA SNAGA v višini 93 tisoč, Energetika Ljubljana v višini 173 tisoč in Ljubljanski potniški promet v višini 68 tisoč. Družba Javni holding Ljubljana bo v letu 2019 po oceni poslovala s pozitivnim poslovnim izidom v višini 609 tisoč, VOKA SNAGA pozitivno v višini 161 tisoč, LPP pozitivno v višini 143 tisoč. Energetika Ljubljana bo po oceni poslovno leto zaključila z negativnim poslovnim izidom v višini 1,97 mio EUR. Slabša ocena od predvidenega rezultata za leto 2019 je posledica neuspešnega postopka prodaje poslovnega deleža družbe Energetike Ljubljana v družbi Resalta. Potem smo odprli prvo fazo Gmajnic. Torej, kdor ni bil naj si gre pogledat ne, te gmajnice so za primer celi Evropi. Ne bom zdej razlagal ampak res bi bil vesel, da si gre kdo pogledat. Nove certifikate LGBT prijazno za leto 2019, Mestna knjižnica Ljubljana, Rdeči križ Slovenije, Mestna zveza upokojencev in Zdravstveni zavod Zdravje. In podelili priznanja najboljšim športnikom in športnicam. V petek smo imeli na GR prednovoletno srečanje sodelavk in sodelavcev velike mestne družine. 21. novembra je bilo srečanje v Bilbau z županom. 23. novembra v Novem sadu Forum z mladimi voditelji regije zahodnega Balkana, srečali smo se z županom Milošem Vučevićem, s katerim smo podpisali sporazum o podpori kandidaturi Ljubljane za Evropsko prestolnico kulture 2025. Potem pa še srečanje s tremi predsedniki, gospod Pahor, gospod Pendarovski, gospod Vučić. In pa Kinodvor je prejel prestižno nagrado Evropa Cinemas za najboljši program 2019. Potem ima tu kaj smo gostili: vse in pa v začetku decembra je BBC predvajal prispevek o tem kako upravljamo z odpadki kot o primeru dobre prakse. Film bodo pokazali tudi na svojih drugih postajah in sicer v 40 jezikih po celem svetu. Filmček je dolg 2 in pol minuti. A je zdej za ogled? Dajte ga.

*Sledi predvajanje filma, 2,5 minuti.*

**GOSPOD ZORAN JANKOVIĆ**

Gremo na točko 4 dnevnega reda. Gospod Slak, dobrodošel.

**AD 4. KADROVSKE ZADEVE**

Prosim gospoda Čerina za uvodno besedo.

**GOSPOD ALEŠ ČERIN**

Hvala za besedo gospod župan. Cenjene kolegice in spoštovani kolegi. Komisija vam v presojo in sprejem predlaga 1 sklep in 1 mnenje. Hvala lepa.

**GOSPOD ZORAN JANKOVIĆ**

Hvala lepa. Gremo na prvi Predlog sklepa o imenovanju predstavnice MOL-a v Svet Gimnazije Bežigrad. Razprava. Ni razprave. Ugotavljam navzočnost po celotni točki: 32.

**Glasovanje poteka O PREDLOGU SKLEPA: v Svet Gimnazije Bežigrad se za predstavnico MOL-a imenuje Mojca Sojar. Mandat imenovane traja 4 leta.**

**Prosim za vaš glas.**

**33 ZA**

**0 PROTI.**

Srečno, dobro delo želim.

In gremo na drugi predlog, razprava o mnenju h kandidaturi za ravnateljico Vrtca Miškolin. Ni razprave.

**Glasovanje poteka O PREDLOGU SKLEPA: Editi Feist se da pozitivno mnenje h kandidaturi za ravnateljico Vrtca Miškolin.**

**Prosim za vaš glas.**

**36 ZA**

**0 PROTI.**

Zasluženo, dobro delo želim še naprej.

**AD 5. Poročilo o opravljenem nadzoru razpolaganja s premoženjem MOL, namenskosti in smotrnosti porabe proračunskih sredstev in finančnega poslovanja uporabnikov proračunskih sredstev v letu 2018 in projektov v izvajanju**

Gradivo in sklep o določitvi pristojnega delovnega telesa ste prejeli s sklicem seje. Po sklicu ste prejeli poročilo pristojnega Odbora za finance in poročilo Statutarno pravne komisije. Prosim gospoda Slaka, predsednika nadzornega odbora, da poda uvodno obrazložitev.

**GOSPOD FRANCI SLAK**

Pozdravljeni vsi skupaj. Spoštovani gospod župan, spoštovane svetnice in svetniki. V skladu z Zakonom o finančnem poslovanju, Statutom MOL, Poslovnikom nadzornega odbora in ostalimi predpisi vas nadzorni odbor seznanja s končnim poročilom o nadzoru nad premoženjem, porabo proračunskih sredstev in finančnem poslovanju za leto 2018. Nadzorni odbor je opravil nadzor o sprejetem planu, upoštevajoč pripombe in priporočila mestnih svetnikov. Sodelovanje z Mestno upravo je bilo korektno. Delo nam je olajšala Služba za notranjo revizijo, katera nam je pošiljala končna poročila o pregledih in popravljalnih ukrepih in revidiranih enot v zvezi z ugotavljanjem nepravilnosti. S pomočjo Centra za informatiko smo vzpostavili sodelovanje med obema organoma. Sodelovali smo tudi z Računskim sodiščem, katera nam je opravljala revizijo javno zasebnega partnerstva na vseh projektih javno zasebnega partnerstva. Končno poročilo Računskega sodišča je bilo pred kratkim končano. Nadzorni odbor ugotavlja, da je Mestna uprava v veliki meri realizirala priporočilo in predloge Nadzornega odbora. Ponovno pa s 26 priporočili in predlogi opozarjamo župana in mestno upravo k izboljšanju poslovanja. Naj opozorim samo na nekatere: terjatve kratkoročne in dolgoročne so še vedno zelo visoke, čeprav se v zadnjem niso povečale. Največ jih izhaja iz tečajnih postopkov gradbenih podjetih, sledijo najemnine, kazni in tako dalje. Nekatere postavke so nizke, kot so na primer najemnine grobov, dvoran, vrtičkov in tako naprej. Mislim, da bi bil vsak postopek sodni postopek večji strošek, kot pa so ti zneski. Opozorila Nadzornega odbora, da so inventure pomanjkljive in ne prikazujejo dejanskega stanja so dala pozitivne rezultate, neusklajena pa so ostala sredstva javne infrastrukture dane v upravljanje javnim podjetjem. Infrastrukturni objekti v lasti MOL in dani v upravljanje javnim podjetjem so bili predmet nadzora že v prejšnjih obdobjih. Nadzor se je predvsem nanašal na opredelitev infrastrukturnih objektov in naprav, njihovega računovodskega evidentiranja pri MOL-u in javnih podjetjih, obračun amortizacije in način določanja najemnin, ki jo Mestna uprava, ki jo mestna občina zaračunava javnim podjetjem. Ugotovljeno je bilo tudi, da so bili infrastrukturni objekti javnemu podjetju Energetika dani v kapitalski vložek, zato se najemnina javnemu podjetju Energetika ne zaračunava. Zaradi pomembnosti najemnine, ki predstavlja prihodek za MOL in strošek javnemu podjetju, kateri vpliva na ceno storitev nadzorni odbor predlaga, da Mestna uprava preveri spremembe zakonodaje in stanje uredi z veljavnimi predpisi. Za energetske sanacije javnih objektov v lasti MOL se je MOL odločil za kombinirano financiranje javnega in zasebnega partnerstva. Zasebni partner v višini 51%, MOL 49%, pri čemer mu računana 40% kohezijskih sredstev in znižanje svojega deleža na 9% s pogojem, da je prihranek večji od vložka. Faze obnove so uspešno prestali že 4 objekti. Na zagotavljanje pogojnih prihrankov je lahko razlog za vračilo kohezijskih sredstev, zato Nadzorni odbor opozarja MOL naj preuči tveganja za nedoseganje prihrankov energije, s katerim si je zavezalo k sofinanciranju energetske sanacije javnih stavb v lasti MOL, kar lahko vodi k vračanju dodeljenih kohezijskih sredstev. Za obnovo starega letališča Ljubljana je bil izbran kot zasebni partner BTC. Nadzorni odbor je kritičen do sklenjene pogodbe, saj ne zahteva ločenega izkazovanja vložkov, prihodkov in odhodkov javno zasebnega partnerja. Ločeno izkazovanje je nujno, saj gre za veliko tveganje tako v obsegu investicije, eventuelnih sporov, predčasnih prekinitev prenosov na novega partnerja in tako dalje. Svetnice in svetnike prosim za korektno diskusijo, za pripombe in predloge, katere bomo lahko upoštevali pri nadaljnjem delu. Hvala lepa.

**GOSPOD ZORAN JANKOVIĆ**

Hvala lepa. Prosim gospo Lozej za stališče odbora.

**GOSPA MAG. MOJCA LOZEJ**

Hvala lepa za besedo. Lepo pozdravljeni. Odbor za finance je na 6. seji obravnaval gradivo, se seznanil s poročili zainteresiranih delovnih teles in se seznanil s poročilom o opravljanju nadzora razpolaganja s premoženjem MOL, namenskosti in smotrnosti uporabe proračunskih sredstev in finančnega poslovanja uporabnikov proračunskih sredstev v letu 2018 in projektov v izvajanju. Hvala lepa.

**GOSPOD ZORAN JANKOVIĆ**

Hvala lepa. Gospod Sedmak, stališče.

**GOSPOD MARJAN SEDMAK**

Nobenih pripomb pravne narave. Hvala.

**GOSPOD ZORAN JANKOVIĆ**

Hvala lepa. Razprava prosim. Gospa Sever, izvolte.

**GOSPA KSENIJA SEVER**

Spoštovani gospod župan, hvala za besedo. Lep pozdrav vsem navzočim v dvorani, tudi vam gospod predsednik nadzornega odbora. To je že peto poročilo nadzornega odbora, ki ga bom komentirala. Je obširno, ima 63 strani, od tega je 15 strani uvoda. Podrobno in pozorno sem prebrala poročilo. Poudarjam pa, da ni odgovorov na odzivno poročilo za leto 2017. Na strani 15 tega poročila nadzorni odbor našteva, da je obravnaval razna poročila in dopise s strani občanov, vendar niti s sestavkom ni obrazložena ugotovitev tega dela. Že lansko leto sem zaprosila, da bi vse tabele imele tudi seštevke. Na strani 16 je mislim napaka. Obseg zadolženosti MOL konec leta 2018 je 95 milijonov evrov, nadzorni odbor pa ugotavlja, da bi se MOL lahko še zadolžil za 13 milijonov evrov in ugotovitev, da se MOL lahko v letu 2019 zadolži za dodatnih 102 milijona evrov mislim, da ni pravilna. Koliko pa bo potem zadolžitev.

**GOSPOD ZORAN JANKOVIĆ**

Lahko se. Lahko se zadolži. Ne, da se bo zadolžila, lahko se zadolži. Gospa Sever, zadolžitev vi sprejemate.

**GOSPA KSENIJA SEVER**

Na strani 19 pregled vrednosti pravnih poslov nepremičninskega premoženja v tabeli prodaja zemljišč ni seštevka, seštevek je 842.000, navaja pa se, da je bilo prodanih zemljišč za 1.197.000 eur. Razlika je 335.000 eur. Kaj je to? Tudi seštevek zemljišč in nepremičnin se ne ujemata. Pri odpisu kratkoročnih terjatev je GREP-u odpisana terjatev za 27 milijonov evrov, vemo, da je v stečaju, vendar tu ni obrazložitve koliko je pogodbene kazni in koliko je vračila plačanega DDV. Kratkoročne obveznosti so se povečale za 42% glede na leto 2017, nadzorni odbor pa ne ugotavlja koliko je zapadlih ampak zapiše, da naj strokovne službe posredujejo podatke zapadlih obveznosti do dobaviteljev na dan 31. 12. 2018. Sprašujem, kdaj pa bo pregledoval te obveznosti za leto 2018 ali bo šlo mimo. Infrastrukturni objekti, tukaj pa pohvalim delo nadzornega odbora, saj zapiše, da MOL ni upošteval priporočil nadzornega odbora iz prejšnjih let, niti mnenje Računskega sodišča in, da v letu 2018 ni prišlo do sprememb v evidencah infrastrukturnih objektov. Pri udeležbi v dobičku od premoženja nadzorni odbor ni preveril ali je poraba delitve teh sredstev po Zakonu o zavodih glede posebne omejitve usklajena ampak navaja le vidike o poslovanju. Tu mislim Zakon o lekarniški dejavnosti, nadzorni odbor zapiše, da predvideva, da je v redu. Še nekaj poročil nadzornega odbora o izgradnji kanala C0. Gre za največji projekt, pa je poročilo na eni strani. Bom komentirala kar po točkah. Investicija ni 113 milijonov ampak 135 milijonov. Za centralno čistilno napravo v Zalogu je bila sklenjena pogodba s podjetjem Riko za 20,1 milijona. Sledila je podražitev po že sklenjeni pogodbi za 100% na 40 milijonov evrov. Tu bi moral nadzorni odbor pregledat pogodbo, dan sklenitve, pogoje v pogodbi, dan nove pogodbe ali podražitve. Ugotoviti zakaj je do tega prišlo ali pomanjkljivega razpisa s strani investitorja ali dodatnih zahtev izvajalca. Kot se nekje v medijih navaja, da zaradi projektne dokumentacije gradbenega dovoljenja in tako dalje, sicer pa je projektna dokumentacija nekje 10-15% vrednosti projekta. Ne razumem tukaj podražitve za 100% brez obrazložitve nadzornega odbora. Sedaj pa se pri gradnji Karavanke kot slišimo niža cena za 17 milijonov, tukaj se podraži za 100% ali gre za igro milijonov? Citiram pa še zapis nadzornega odbora: »Nadzorni odbor tudi ne razume pojasnila MOL, da pogodbena cena nikakor ni previsoka, saj je izvajalec kmalu po podpisu pogodbe, po pregledu vse dokumentacije in podatkov v skladu z načeli FIDIC najavil zahtevek, ki presega pogodbeno vrednost«, konec citata. Če nadzorni odbor ne razume ali naj tukaj mi razumemo svetniki? Izvajalec del pregleda dokumentacijo preden podpiše pogodbo, sicer dela v svoj minus. Nadzorni odbor bi moral v tem primeru pregledat dokumentacijo, zahtevat strokovna pojasnila glede podražitve, kakšne čistilne naprave so na trgu vrednosti teh. Študijo, v kolikšnem času se glede na število prebivalcev Ljubljane povrne investicija in tako dalje. Prav tako bi se moral seznanit z načeli FIDIC, ali je to priporočilo ali obveza, podati člen kdaj in za koliko se dopušča podražitev, 100%, 1000? Zanimiva pa je ugotovitev nadzornega odbora, da soglasje lastnikov parcel na trasi še niso pridobljena in se bodo dela zato zavlekla, to navaja kar trikrat. Na javni TV pa je bilo rečeno, da so vsa soglasja pridobljena in nasprotniki ne govorijo resnice. Nadzorni odbor bi zaradi tega moral pogledati gradbeno dovoljenje, ugotoviti število parcel, lastnikov ob trasi ter število soglasij, potem bi pa navajal kdo nima. Naj zaključim. Nadzorni odbor je pregledal veliko postavk, zato mu tudi pohvala, vendar posamezne ugotovitve meni kažejo, da se je zadovoljil z odgovori MOL, ki jih še sam ne razume. Tako je zapisal. Mislim, da mora biti poročilo tudi na podlagi pregleda dokumentacije, ne samo odgovorov MOL in v mnogih primerih pri priporočilih izkazana zahteva za odgovore in popravke. Komentar predsednika, da so vsi člani nadzornega odbora delovno aktivni v službah in, da namenijo veliko časa temu delu za teh 150 eur plačila. Mislim, da je to, bom kar zaključila razpravo. Hvala.

**GOSPOD ZORAN JANKOVIĆ**

Gospod Horvat.

**GOSPOD JOŽEF HORVAT**

Hvala za besedo. Spoštovane in spoštovani. Jaz bi se mogoče dotaknu samo dveh točk na strani 25, kjer govorimo o infrastrukturnih objektih. Tukaj so navedene mogoče koš in take stvari, jaz bi priporočal nadzornemu odboru mogoče za drugo leto, da tudi pregleda kakšni so najemi oziroma za pokopališča v Ljubljani, ki so v lasti Mestne občine Ljubljana in so bile izgrajene z denarjem iz proračuna dane v uporabo Javnemu podjetju Žale, kakšni so tukaj poslovni izračuni oziroma najemi. Verjamem, da je seveda kot ustanovitelj mestna občina, da tut potem so čisti računi. To je eno. Mogoče drugo, na strani 52 bi se jaz dotaknu tudi tega nesrečnega kanala, kjer na strani pravim kot 52, to je po postavkah po področjih vrednosti investicije naslednji odstavek, kjer je navedeno 3,7 milijona evrov za nameščanje kanalet. Ja, sprejeli smo to v Mestnem svetu, čeravno mislim, da to kot je župan leta 2017 zagotavljal, da tisti obliki, kot je bila do sedaj ni potrebnih dodatnih zadev, kakorkoli oziroma kanalov izvest. Potem pa se je ta stvar podražila in namestile, nameščajo se kanalete. Tudi na ARS-u se je podal predlog za dopolnitev, pa potem umaknil oziroma na Upravno enoto, če smo bolj natančni, zato mislim, da ta, to nameščanje kanalet ni ravno gospodarno, zato pa bom reku, če je bilo večinoma izvedeno v letu 2019 na poročilu za 2019, potem pa Nadzorni odbor tudi to predstavi. Hvala lepa.

**GOSPOD ZORAN JANKOVIĆ**

Ni več prijavljenih. Gospod Slak, odgovor. Izvolte, če želite še kaj dodat? Zelen, en knof mora bit zelen.

**GOSPOD FRANCI SLAK**

Jaz sem že v samem začetku reku, da bomo te pripombe preučili in tudi v naslednjem poročilu to upoštevali. Jaz ne mislim trdit, da je Nadzorni odbor brez napak. In tiste stvari, ki jih lahko popravimo jih bomo tudi popravili in v bodoče upoštevali. Mislim, da je treba to razumet. Jaz dons ne mislim dajat odgovore na posamezna vprašanja, ta priporočila nam bojo pa dobrodošla. Hvala.

**GOSPOD ZORAN JANKOVIĆ**

Smem gospod predsednik tvoj čas dopolnit. Mislim, da gospa Sever in gospod Horvat si zaslužita vsaj to kratko dopolnitev. Najprej govorimo o tistih 20 milijonov, ki je tut Nadzorni odbor že na začetku izpostavljal to vprašanje, ni bila pogodbeno ocenjena vrednost. V mednarodnem uradnem listu je bila objavljena poziv za potencialne izvajalce, na žalost se je javu sam eden. In to, kar sprašujete o podražitvi, da postavil zahtevo tudi jaz sem to povedu, sporočil Nadzornemu odboru, da takoj ve ampak, če bo prišlo do te podražitve, potrditve, jo bo potrdila Evropska komisija prva. Brez tega ne gre. Tako, da ta k pregleduje, druga stvar ne, ko zdej razpravljamo, vi ste sklical sicer izredno sejo za ob 19. uri, očitno boste imeli debatni klub, ker ne boste sklepčni, ampak to imate pravico tako, da si to privoščite. Je dejstvo, da je to traso postavu gospod Strgar oziroma v njegovem času, leta 1991. Do takrat je bil direktor VO-KE gospod Kranjc, tudi bivši svetnik NSi, v tej sobi sedel ne. In še bolj zanimivo ne, da je zaposlen v tej VO-KI bil tut gospod Hojs. Tko da, če mate karkol ne si boste mogl kr seb pripisat ne razen, da napadate vse živo. In ker sprašujete, da niso urejena vsa zemljišča. Če ne bi bila urejena zemljišča ne bi imel pravnomočnih gradbenih dovoljenj. Mi imamo pravnomočna gradbena dovoljenja za 12.000 dolžinskih metrov, narejen je že 8.000. Manjka nam 150 m na dveh lokacijah, povedal sem že, da ena družina je pač v Argentini, ne dobimo je, na eni lokaciji pri … /// … nerazumljivo … /// klubu so se pa člani vpisal, pa ne narobe zastopit, od 75, 10 jih več ni živih, čakamo, da se to uredi. Tko, da je tisti odgovori ne, vse ostalo si boste pa sami ne povedal kaj mislite ne, konc koncev ne je v Državnem zboru potekala razprava, minister Zajc je zelo jasno povedu, da tam, kjer so pravnomočna gradbena dovoljenja ne more posegat, mi delamo na teh dovoljenjih. Dobili smo spor na sodišču z začasno odredbo pri gospodu Kosmaču, ki je prejel in pogodbo in denar, pa pol ni pustu in Upravno sodišče je njegovo pritožbo zavrnilo. Da bo zlo, zlo jasno, da delamo. To, kar je bilo vprašanje kanalet ni potrebno. Še enkrat poudarjam, ni potrebno po mnenju vse stroke ampak zaradi dodatne varnosti smo se odločili in to naredili. In tudi to kanaleto smo tudi preverjali, pravim v vseh komisijah do Bruslja. Ugotavljam navzočnost. Hvala lepa gospod predsednik za poročilo. Še to ne. Prebrali ste tudi, da smo bili obravnavani na Računskem sodišču za javno zasebna partnerstva. Dobili smo odločbo delno učinkoviti, pri čemer ni treba delat nobenih popravljalnih ukrepov, tistih 12 priporočil, ki so jih podal z nekaterimi pač, jaz še vedno ne soglašam ampak so napisali, da so v izvajanju. Bili smo na zagovoru s celo ekipo in še vedno ne bom sprejel, da mi lahko katerikoli birokrat, to sem tudi povedu določa, da v Zalogu bi lahko preverili še druge lokacije za ta četrtni center, center četrtne skupnosti, ko jaz trdim, da je edino bila možna lokacija v tej mali vasi tam k je in, ker je sosed bil Špar ne, se prav … /// … nerazumljivo … /// nismo mogli smo se z njimi dogovarjali in uspešno pogodili. Zakaj nismo teoretično preverili še variante z Lidlom, Hofrom, Mercator in ostalimi izven tega centra pa je zelo jasno. Vsaka, vsak manjši okraj ima svoj center in jaz trdim, da ta lokacija v Zalogu je edina možna in izjemna. Poglejte si ševilo obiskov. Zato pravim, da smo zavračali te birokratske navedbe, da smo delno učinkoviti ampak so pa povedal, da ne rabimo popravnih ukrepov. Ugotavljam navzočnost po celotni točki. Rezultat navzočnosti: 42. Hvala Urša.

**Glasovanje poteka O PREDLOGU SKLEPA: Mestni svet Mestne občine Ljubljana se je seznanil s Poročilom o opravljenem nadzoru razpolaganja s premoženjem MOL, namenskosti in smotrnosti porabe proračunskih sredstev in finančnega poslovanja uporabnikov proračunskih sredstev v letu 2018 in projektov v izvajanju.**

**Prosim za vaš glas.**

**27 ZA**

**9 PROTI.**

Sprejeto. Hvala lepa gospod predsednik.

Gremo na točko 6 današnjega dnevnega reda.

**AD 6. a) Predlog Odloka o proračunu Mestne občine Ljubljana za leto 2020**

**b) Predlog Sklepa o Načrtu ravnanja z nepremičnim premoženjem Mestne občine Ljubljana v vrednosti nad 200.000 eurov za leto 2020**

**c) Predlog Sklepa o določitvi skupne vrednosti pravnih poslov nepremičnega premoženja, ki jih lahko sklepa Mestna občina Ljubljana v letu 2020**

**d) Predlog Odloka o proračunu Mestne občine Ljubljana za leto 2021**

**e) Predlog Sklepa o Načrtu ravnanja z nepremičnim premoženjem Mestne občine Ljubljana v vrednosti nad 200.000 eurov za leto 2021**

**f) Predlog Sklepa o določitvi skupne vrednosti pravnih poslov nepremičnega premoženja, ki jih lahko sklepa Mestna občina Ljubljana v letu 2021**

Predlagam, da točki A in B obravnavamo skupaj - Predlog Odloka o Proračunu Mestne občine Ljubljana za leto 2020 in Predlog Odloka o Proračunu Mestne občine Ljubljana za 2021. Gradivo za to točko ste prejeli s sklicem seje. Po sklicu ste prejeli amandmaje SK Levica in svetnika gospoda Horvata, poročili Statutarno pravne komisije in poročila naslednjih odborov mestnega sveta MOL-a. Odbora za lokalno samoupravo, Odbora za varstvo okolja, Odbora za zaščito, reševanje in civilno obrambo, Odbora za predšolsko vzgojo in izobraževanje, Odbora za zdravje in socialno varstvo, Odbora za gospodarske javne službe in promet, Odbora za gospodarske dejavnosti, turizem in kmetijstvo, Odbora za ravnanje z nepremičninami, Odbora za šport in pristojnega Odbora za finance. V skladu s poročilom Statutarno pravne komisije o 6.A točki mestni svet ne bo razpravljal in glasoval o amandmaju svetnika gospoda Igorja Horvata. Prosim gospo Sašo Bistan, vodjo oddelka za uvodno obrazložitev k obema predlogoma odloka.

**GOSPA SAŠA BISTAN**

Hvala za besedo. Spoštovane svetnice in svetniki, spoštovani župan, podžupanja, podžupani, sodelavci. Predlog proračuna MOL za leto 2020 je predviden v višini 421,3 milijone evrov oziroma 7,3 milijone evrov več kot v osnutku. In za leto 2021 v enaki višini kot v osnutku 414,6 milijonov. V obeh predlogih so upoštevani vsi projekti in večina predlogov, ki so bili podani na osnutke proračunov. Med davčnimi prihodki je dohodnina predvidena v letu 2020, po povprečnini 589,11 eur, kar pomeni za MOL 144,9 milijonov ali 3,3 milijone evrov več kot v osnutku ter v letu 2021 povprečnino 588,30 evrov.

------------------------------------------------------------------KONEC POSNETKA ŠT. 20191216\_154029

**GOSPA SAŠA BISTAN**

Oziroma 144,7 milijonov na osnovi izhodišč, ki jih je podalo Ministrstvo za finance. Po Zakonu o glavnem mestu Republike Slovenije pa je v predlogih načrtovan prihodek v višini 15,4 milijone oziroma 1 milijon več. Nadomestilo za uporabo stavbnega zemljišča je za obe leti predviden v enaki višini 48 milijonov od pravnih oseb in 12 milijonov od fizičnih oseb. Med nedavčnimi prihodki so prihodki od poslovnih najemov, globe in denarne kazni načrtovani enako kot v osnutku. Komunalni prispevek investitorjev pa je predviden za obe leti v enaki višini po 43 milijonov evrov. Kapitalski prihodki so predvideni v višini 31,1 milijon za leto 2020, to je 4,5 milijonov več. Od tega je za 3,5 milijonov predvidena menjava stavb in zemljišč z Ministrstvom za izbraževanje, znanost in šport in evidentiranje menjave po bruto principu, za leto 2021 pa je predvideno 30,6 milijonov evrov. Pri transfernih prihodkih je v letu 2020 predvidena pridobitev sredstev od države in EU v višini 45,9 milijonov in v letu 2021 40,3 milijone evrov. Tu so razvidna določena odstopanja med leti glede na osnutka predvsem zaradi usklajevanja dinamike izgradnje objektov in infrastrukture, za katero so vir tudi državna in EU sredstva. Presežek je planiran v letu 2020 je 4,7 milijonov, v letu 2021 pa 10,3 milijone. Tekočih izdatkov in transferjev je v letu 2020 predvidenih 231 milijonov evrov in v letu 2021 230 milijonov. Med njimi je za proračunsko rezervo namenjeno enako, po 1 milijon za vsako leto. Za investicije je v letu 2020 namenjeno 157,5 milijonov, v letu 2021 155,4 milijone. Za investicijske transferje pa v letu 2020 18 milijonov in v letu 2021 8,8 milijonov. Povečanje namenskega premoženja v Javni stanovanjski sklad je ostalo enako, prav tako zadolževanje in odplačilo dolga. Glavna odstopanja pri finančnih načrtih proračunskih uporabnikov glede na osnutka proračunov so: pri proračunskem uporabniku 3-Župan je v obeh letih se je povečal finančni načrt za 0,5 milijona evrov za projekt Pametno mesto. Pri proračunskem uporabniku 4.3. Oddelek za ravnanje z nepremičninami se je v letu 2020 povečal za 3,5 milijonov evrov, kjer je predviden bruto princip prej omenjene menjave. Pri proračunskem uporabniku 4.8. Oddelek za zdravje in socialno varstvo je v letu 2020 razvidno povečanje za 2 milijona evrov, ker država še ni sprejela vseh zakonov in aktov, da bi se delo in tudi vir sredstev za zdravstveno zavarovanje občanov ter druge ostale naloge prenesle nazaj na državo v okviru namena zmanjševanja stroškov občin. Za mala dela četrtnih skupnosti je v obeh letih namenjenih po 113.000 evrov, ki so na osnovi odločitev posameznih četrtnih skupnosti razporejeno v finančne načrte Službe za lokalno samoupravo, Oddelka za šport, Oddelka za predšolsko vzgojo in izobraževanje ter Oddelka za gospodarske dejavnosti in promet. Novi projekti, ki so vključeni v predloga proračuna pa so: Union migration net and cities together for integration oziroma Zveza migrantske mreže in mest skupaj za integracijo, zapornici na Zgornjem in Spodnjem Galjevcu, Nogometni center Vižmarje-Brod, Skatepark v Stožicah in v Osnovni šoli Zalog obnova kuhinje. Hvala.

**GOSPOD ZORAN JANKOVIĆ**

Prosim gospo Lozej za stališče Odbora za finance.

**GOSPA MAG. MOJCA LOZEJ**

Hvala lepa za besedo. Žal sporočam, da Odbor za finance Predloga Odloka o Proračunu Mestne občine Ljubljana za leti 2020 in 2021 ni podprl, s tremi glasovi ZA in s tremi PROTI. In sicer ZA smo glasovali vsi svetniki Liste Zorana Jankovića medtem, ko so bili proti dve svetnici oziroma svetnica SDS gospa Sever in svetnica Kovšca Pušenjak oziroma članica SDS Kovšca Pušenjak in prav tako je PROTI glasovala svetnica iz Levice gospa Honzak. Hvala lepa.

**GOSPOD ZORAN JANKOVIĆ**

Hvala lepa. Zanimivo je to ne, ko so prisotni na seji odbora ugotovili, da en član manjka LZJ ne so pač se združil SDS in Levica ne v nagajanju razvoja Ljubljane. To trdim. Vsi ostali odbori pred tem odborom so praktično razen dveh soglasno potrdili oba proračuna. Ampak to je tako lepo ne, me zanima kaj bi rekl ne, če bi to vaše veljalo, kaj bi rekl ne zdej meščanom, k bi šli v dvanajstine. Jaz sem prepričan, da bo tako Lista Zorana Jankovića kot vsi ostali, ki želijo razvoj Ljubljane ta sklep Odbora za finance preglasovali in potrdili oba proračuna. Gospod Sedmak, stališče Statutarno pravne komisije.

**GOSPOD MARJAN SEDMAK**

Hvala lepa gospod župan za besedo. Spoštovane svetnice in svetniki. Odbor za pardon, oprostite. Statutarno pravna vprašanja je seveda soglasno podprl in dal na glasovanje oba proračuna, pomisleke nismo imeli niti glede amandmajev svetniške skupine Levica pač pa mislim, da je gospod župan že omenu pri predlogu gospoda Horvata je šlo za poseg v sredstva, ki so namenska, se pravi sredstva iz turistične takse, ki so namenjena samo za uporabo razvoja turistične ponudbe in zato tega amandmaja nismo podprli oziroma nismo podprli razprave in odločanje o tem amandmaju. Hvala.

**GOSPOD ZORAN JANKOVIĆ**

Obravnava predloga odloka se na podlagi 135. člena Poslovnika Mestnega sveta MOL opravi po vrstnem redu, posebej o vsakem členu, katerim so vloženi amandmaji. Razprava o posameznem členu je omejena na razpravo o amandmajih, ki so vloženi k temu členu. Glasovanje o amandmajih se opravi takoj po končani razpravi o amandmajih k posameznem členu. Prehajamo na razpravo o proračunskih uporabnikih, h katerim so bili pravilno vloženi amandmaji v skladu s 147. členom poslovnika. Odpiram razpravo o proračunskem uporabniku 4.4. Oddelek za gospodarske dejavnosti in promet v Predlogih Odlokov o Proračunu za leti 2020 in 2021, h katerim je SK Levica vložil 4 amandmaje. Razprava. Izvolte gospod Ciglar. Gospod Ciglar, prvi. 3 minute.

**GOSPOD GREGA CIGLAR**

Hvala lepa za besedo gospod župan. Predvidena subvencija JP LPP v višini 10 milijonov evrov je po našem mnenju za izvedbo ukrepov trajnostne prometne politike prenizka. V Levici se zavzemamo za nižje cene vozovnic LPP in brezplačen prevoz za upokojence, nezaposlene, za osebe s statusom begunca in prosilce za azil. Predlagamo nižjo ceno letnih vozovnic, uvedbo letnih vozovnic v lanskem letu je cenovno očitno previsoka, zato se uporabniki ne odločajo za njihov nakup. Predlagamo povišano subvencijo JP LPP za večjo pokritost prog, dostopnejši in cenovno ugoden javni prevoz. Glede sredstev mi moramo poudariti, da se strinjamo s projektom in podpiramo projekt ureditve trgov, to pomeni Trga mladinskih delovnih brigad in Trga republike, ampak smo mnenja, da je prioriteta, glede na to, da je razbremenitev avtomobilskega prometa v mestu zelo potrebna in pravzaprav zagotovitev dostopnejšega in privlačnejšega javnega prevoza smo mnenja, da se ta projekta lahko preložita in preneseta v proračunski leti 2022 in 2023. Hkrati projekt izgradnje garažne hiše pod tržnico na Vodnikovem trgu po našem mnenju ni v skladu s trajnostno mobilnostjo in Ljubljani, v Ljubljani in večjo uporabo javnega prevoza, zato si prizadevamo, da se ta projekt ukini oziroma ustavi čimprej. Hvala.

**GOSPOD ZORAN JANKOVIĆ**

V repliki gospod Ciglar sam to, da smo letos dali za subvencijo LPP 14,5 milijonov, da drugo leto bo nedvomno rebalans tudi na tem področju, to zdej povem, ker ne vemo kakšen dogovor bo z vsemi zaposlenimi vozniki v LPP-ju, ker bomo vsem poplačal tisto zavarovanje, čeprav je krivda na strani drugih. In drugič ne, zlo zanimivo je ne, da ste tiho, ko Ministrstvo za infrastrukturo predlaga brezplačno vozovnico za upokojence v medmestni prometu, ne pa v mestnem prometu. Očitno vam še vedno tisto, kar ste zadnjič razlagu ekonomija ne gre. 20 milijonov je prihodka ne iz kart v Ljubljani, 4 milijone iz medmestnega prometa LPP-ja, to je 24 milijonov, samo plače zaposlenih so 29 milijonov, 1 milijon zavarovanje, pa 6 milijonov je gorivo. In razlika se pokrije 14,5 milijonov da mestna občina letos, 1,5 milijon ostale občine pa 8 milijonov država. Tako, da absolutno jaz to zavračam. Gospa Vrečko, izvolte.

**GOSPA DR. ASTA VREČKO**

Hvala za besedo. Naš amandma se nanaša na projekt mestnega kolesa. V Levici nasprotujemo javno zasebnemu partnerstvu. Sicer prizadevamo dosedajšnja prizadevanja občina za občine za več mestnih koles, vendar menimo, da je skrajni čas, da mestna občina več vloži v ta projekt, predvsem zaradi tega zaradi sporne pogodbe, ki zahteva postavitev oglasov v samo središče mesta. V centru mesta namreč imamo zaradi te pogodbe vedno več oglasov, ovirajo pešce, kolesarje, jemljejo javni prostor, zakrivajo kulturno dediščino in njihova zelo agresivna svetilnost jemlje v bistvu vse ves pogled, ki bi bil namenjen mestu. Tako, da predlagamo, da se nameni več sredstev za kot vidite več sredstev za mesto, mestno, projekt Mestno kolo. Hvala.

**GOSPOD ZORAN JANKOVIĆ**

Tudi tu je replika. Ne bomo tega naredili, kajti teh povečanih 180 koles na 18 postajališč, ki bojo prišle praktično v vsako večje naselje v Ljubljani se ne financira iz dodatnih reklamnih oglasov, ki razlagate, ampak s podaljšanjem pogodbe za avtobusne nadstrešnice. Tako, da ni potrebno tega. Zaključujem tut tole. In gremo na glasovanje o teh 4 amandmajih za Levice. V prvem delu ugotavljam navzočnost po celotni točki. Rezultat navzočnosti: 43. Jaz bom bral prvi del no, pol pa prosim, če gledate, da ne bi prebral vse skupaj.

**Glasovanje poteka O PRVEM AMANDMAJU Svetniškega kluba Levica za leto 2020: V posebnem delu proračuna pri proračunskem uporabniku 4.4. Oddelek za gospodarske dejavnosti in promet se v okviru proračunske postavke 045119 Mestni javni promet, konto 4100 Subvencije javnim podjetjem (NRP 7560-16-0610), zagotovijo dodatna sredstva v višini 1.819.500 EUR. Sredstva se zagotovijo iz finančnih načrtov proračunskih uporabnikov:**

**- 4.4. Oddelek za gospodarske dejavnosti in promet, NRP 7560-18-0811 Ureditev Trga mladinskih delovnih brigad v višini 1.244.500 EUR, in sicer iz: PP 045151 v višini 568.000 EUR, PP 045196 v višini 526.500 EUR, PP 045134 v višini 150.000 EUR.**

**- 4.4. Oddelek za gospodarske dejavnosti in promet, NRP 7560-18-0735 Ureditev preostalih površin Trga republike, PP 045151 Prenova nabrežij in trgov v višini 340.000 EUR.**

**- 4.11. Služba za razvojne projekte in investicije, PP 045191 Gradnja parkirnih hiš v višini 235.000 EUR – sredstva za projekt parkirna hiša Tržnice in prizidek k Mahrovi hiši, Krekov trg (NRP 7560-10-0262).**

**Skladno s tem amandmajem se uskladijo omenjeni načrti razvojnih programov, drugi deli proračuna in obrazložitve.**

**Prosim za vaš glas.**

**16 ZA**

**21 PROTI.**

Ni sprejet. Prosim? Kako pa naj jaz to vidim od odzad?

… /// … iz dvorane – nerazumljivo … ///

**GOSPOD ZORAN JANKOVIĆ**

Kaj se pa razburjate? Kaj, ponavljam glasovanje? Nobem problem. Ponavljam glasovanje, da se bo videl. Zakaj se ne vid? Kaj narobe pritisnu kdo?

… /// … iz dvorane – nerazumljivo … ///

**GOSPOD ZORAN JANKOVIĆ**

Zmrznu je. Pol ga bomo pa ogrel. Tepl ga bomo, da bo delu. Še enkrat, glasovanje poteka o tem amandmaju, k sem ga bral, k je blo 16. Kaj, ne dela? Ne dela. A zdej dela? Sam mal potrpljenja. Nesposoben župan ne, celo glasovanje ne dela, aneda tak ne. Preveč glasov ste dobil, pa se je računalnik zmotu ne, to je tist ne. Ampak važno, da sta se združla ne. To je lepota tega mesta, skrajna desnica pa skrajna levica skup nastopata, a ni to fajn.

… /// … iz dvorane – nerazumljivo … ///

**GOSPOD ZORAN JANKOVIĆ**

Jaz trdim, da ste vi skrajna desnica, proti razvoju Ljubljane in skrajna levica so se združle, a ni to fajn, sej vas imenujem tak ne. Prosim? Mogoče ne, ampak to mi ne bo povedala skrajna desnica al pa skrajna levica. To bodo povedal Ljubljančani. A smo? A dela zdej? Še enkrat glasujemo o tistem, kar je bilo prej. Zdej pa premislite kaj boste glasoval ne. Vi, skrajna desnica pa skrajna levica. Da se ne boste zmotil spet. Sej to je pohvala ne.

… /// … iz dvorane – nerazumljivo … ///

**Prosim za vaš glas.**

**15 ZA**

**22 PROTI.**

Če pa še enkrat glasujemo bo pa še 14, boste pa pol mel probleme ne. A je to v redu? Okej. 15 ZA, 22 PROTI, ni sprejet.

**Glasovanje poteka O DRUGEM AMANDMAJU Svetniškega kluba Levica za leto 2020: V posebnem delu proračuna pri proračunskem uporabniku 4.4. Oddelek za gospodarske dejavnosti in promet, 13029003 Urejanje cestnega prometa, se v okviru proračunske postavke 045119 Mestni javni promet, NRP 7560-10-0355 Projekt »mestno kolo (city bike)«, zagotovijo dodatna sredstva v višini 392.422 EUR. Sredstva se zagotovijo iz finančnih načrtov proračunskih uporabnikov:**

**- 4.3. Oddelek za ravnanje z nepremičninami, PP 013339 Urejanje centralne evidence nepremičnin v višini 302.422 EUR.**

**- 4.11. Služba za razvojne projekte in investicije, PP 082096 Tovarna Rog - Center Rog (NRP 7560-10-0297) v višini 90.000 EUR;**

**Skladno s tem amandmajem se uskladijo načrti razvojnih programov, ostali deli proračuna in obrazložitve.**

**Prosim za vaš glas.**

**13 ZA**

**23 PROTI.**

Še enkrat glasovanje ponavljamo. Pol pa ne rečt gospod Horvat, da nisem. A ste vsi pritisnili? Še kdo manjka v sobi?

**Prosim za vaš glas.**

**15 ZA**

**22 PROTI.**

Ni sprejet.

**Glasovanje poteka O TRETJEM AMANDMAJU Svetniškega kluba Levica za leto 2021: V posebnem delu proračuna pri proračunskem uporabniku 4.4. Oddelek za gospodarske dejavnosti in promet se v okviru proračunske postavke 045119 Mestni javni promet, konto 4100 Subvencije javnim podjetjem (NRP 7560-16-0610), zagotovijo dodatna sredstva v višini 1.965.000 EUR. Sredstva se zagotovijo iz finančnih načrtov proračunskih uporabnikov:**

**- 4.4. Oddelek za gospodarske dejavnosti in promet, NRP 7560-18-0811 Ureditev Trga mladinskih delovnih brigad, PP 045196 Investicijsko vzdrževanje in obnove na območju MOL v višini 505.000 EUR.**

**- 4.4. Oddelek za gospodarske dejavnosti in promet, NRP 7560-18-0735 Ureditev preostalih površin Trga republike, PP 045151 Prenova nabrežij in trgov v višini 1.460.000 EUR.**

**Skladno s tem amandmajem se uskladijo omenjeni načrti razvojnih programov, drugi deli proračuna in obrazložitve.**

**Prosim za vaš glas.**

**15 ZA**

**22 PROTI.**

Tut to ni sprejet.

**Glasovanje poteka O ČETRTEM AMANDMAJU Svetniškega kluba Levica za leto 2021: V posebnem delu proračuna pri proračunskem uporabniku 4.4. Oddelek za gospodarske dejavnosti in promet, 13029003 Urejanje cestnega prometa, se v okviru proračunske postavke 045119 Mestni javni promet, NRP 7560-10-0355 Projekt »mestno kolo (city bike)«, zagotovijo dodatna sredstva v višini 392.422 EUR. Sredstva se zagotovijo iz finančnih načrtov proračunskih uporabnikov:**

**- 4.3. Oddelek za ravnanje z nepremičninami, 16069001 Urejanje občinskih zemljišč, PP 062091 Urejanje zemljišč, konto 4027 Kazni in odškodnine, v višini 242.422 EUR;**

**- 4.11. Služba za razvojne projekte in investicije, PP 082096 Tovarna Rog - Center Rog (NRP 7560-10-0297) v višini 150.000 EUR;**

**Skladno s tem amandmajem se uskladijo načrti razvojnih programov, ostali deli proračuna in obrazložitve.**

**Prosim za vaš glas.**

**15 ZA**

**22 PROTI.**

Spet ni sprejet.

**GOSPOD ZORAN JANKOVIĆ**

Gremo na drugi sklop. Odpiram razpravo o proračunskem uporabniku 4.11 Služba za razvojne projekte in investicije v predlogih odlokov o proračunih za leti 2020 in 2021, h kateremu je Svetniški klub Levica vložil amandmaja. Razprava. Gospa Honzak, izvolte.

**GOSPA URŠKA HONZAK**

Hvala za besedo. V Levici menimo, da predlagana sredstva za dokapitalizacijo stanovanjskega sklada v naslednjih dveh letih ne zadoščajo za reševanje primanjkljaja najemniških stanovanj v Ljubljani, zato v obeh letih predlagamo povišanje sredstev v višini 2 milijona in še kaj več, številke so na zaslonu. Če projekt, če ni mogoče v tako kratkem času začeti izvajati novih projektov predlagamo višje, višja sredstva za izvedbo takojšnjih ukrepov nakupa stanovanj za skupine, ki si najtežje privoščijo stanovanja, to so mladi in pa starejši. Sredstva pa jemljemo iz prav tako naštetih zadev, ki jih sicer podpiramo, ampak glede na prioritete bi bilo pa treba najprej zagotoviti dostopna najemna stanovanja za prebivalce mesta Ljubljane, ne pa najprej novih športnih objektov. Hvala.

**GOSPOD ZORAN JANKOVIĆ**

V repliki, odgovor je ne. Tudi to ne bo sprejet in tudi to, kar sem reku bo se delu rebalans in tam bomo sledil potreban stanovanjskega sklada kot doslej. Če pa že stalno berete medije, bi prebrali ne kako mestna občina za razliko drugih mestnih občin skrbi za neprofitna stanovanja v Sloveniji in tisto, kar mi je najbolj zanimivo, prej je Levica zagovarjala, da moramo dat Soči brezplačna zemljišča in vse druga ne vem od arhiva do Križank, zdej bi šli pa na trg kupit prepotrebna stanovanja po 3 do 4 tisoč evrov ne. To lahko dela sam tisti ne, ki ne ve o čem govori. Seveda gospa Honzak, odgovor na repliko, izvolte.

**GOSPA URŠKA HONZAK**

Hvala, v naših pobudah vsaj teh zadev o brezplačnosti ni bilo, smo pa vas prosili, da se vi in država čim hitreje zmenite v dobro prebivalcev in prebivalk tega mesta in Slovenije, ne pa za merjenje egov med politiki.

**GOSPOD ZORAN JANKOVIĆ**

O, pa ja, če bi vas čakal, bog ve kje bi bli ne.

**Glasujemo O PREDLOGU AMANDMAJA Svetniškega kluba Levica za leto 2020:** **V posebnem delu proračuna pri proračunskem uporabniku 4.11. Služba za razvojne projekte in investicije, 1605 Spodbujanje stanovanjske gradnje, PP 061004 Povečanje namenskega premoženja v JSS MOL (NRP 7560-14-0538), zagotovijo dodatna sredstva v višini 2.454.220 EUR. Sredstva se zagotovijo iz finančnih načrtov proračunskih uporabnikov:**

**- 4.1. Sekretariat mestne uprave, NRP 7560-10-0193, Investicijsko vzdrževanje upravne zgradbe Adamič Lundrovo nabrežje 2 - Kresija, PP 013305 v višini 1.258.000 EUR.**

**- 4.4. Oddelek za gospodarske dejavnosti in promet, NRP 7560-19-0877 v skupni višini 464.220 EUR za projekt Nogometni center Vižmarje Brod, in sicer: PP 49021 Objekti in površine za rekreacijo na območju MOL v višini 54.900 EUR in 4.3. Oddelek za ravnanje z nepremičninami, PP 062088 Nakup zemljišč 409.320 EUR.**

**- 4.15. Oddelek za šport, PP 081009 Javni športni objekti MOL - investicije. Konto za investicijske transfere javnim zavodom se zmanjša za 732.000 EUR - sredstva predvidena za izgradnjo skate parka v Stožicah (NRP 7560-19-0878).**

**Skladno s tem amandmajem se uskladijo omenjeni načrti razvojnih programov, ostali deli proračuna in obrazložitve.**

**Prosim za vaš glas.**

**7 ZA**

**22 PROTI.**

A ponavljam, ker nekaj ne štima? To pa ne bo držal, bomo pogledal, sej gor se vidi. Kdo je gor? Ni sprejet.

**Glasujemo O DRUGEM AMANDMAJU Svetniškega kluba Levica za leto 2021: V posebnem delu proračuna pri proračunskem uporabniku 4.11. Služba za razvojne projekte in investicije, 1605 Spodbujanje stanovanjske gradnje, PP 061004 Povečanje namenskega premoženja v JSS MOL (NRP 7560-14-0538), zagotovijo dodatna sredstva v višini 2.996.680 EUR. Sredstva se zagotovijo iz finančnih načrtov proračunskih uporabnikov:**

**- 4.4. Oddelek za gospodarske dejavnosti in promet, NRP 7560-19-0877 za projekt Nogometni center Vižmarje Brod, PP 49021 Objekti in površine za rekreacijo na območju MOL v višini 961.000 EUR;**

**- 4.11. Služba za razvojne projekte in investicije, PP 045191 Gradnja parkirnih hiš v višini 2.035.680 EUR – sredstva za projekt parkirna hiša Tržnice in prizidek k Mahrovi hiši, Krekov trg (NRP 7560-10-0262);**

**Skladno s tem amandmajem se uskladijo omenjeni načrti razvojnih programov, ostali deli proračuna in obrazložitve.**

**Prosim za vaš glas.**

**5 ZA**

**22 PROTI.**

Če bi imel še kakšen amandma bi prišli, da bi bili vsi ZA. Ni sprejet.

**GOSPOD ZORAN JANKOVIĆ**

Saša? Proračun je uravnotežen. Glasujemo.

**Glasovanje poteka O PRVEM PREDLOGU SKLEPA pod točko A): Mestni svet Mestne občine Ljubljana sprejme Predlog Odloka o proračunu Mestne občine Ljubljana za leto 2020.**

**GOSPOD ZORAN JANKOVIĆ**

Gospod Horvat, izvolte. Minuta.

**GOSPOD JOŽEF HORVAT**

Obrazložitev glasu. Hvala lepa. Na naše predloge smo dobili zelo čudne odgovore moram rečt Mestne uprave o zvišanju sredstev za četrtne skupnosti. Mi smo morali se zadovoljit z manjšim obsegom, del, ki jih upravljamo pa iz naslova, ker so mestne podjetja, kot je Snaga in tko, ki opravljajo tist do neba dvignile cene tako, da res je tisti poziv, da naj se dvignejo sredstva za četrtne skupnosti res potreben. Dejte to razumet, da če hočemo kej naredit, da nam to vaše podjetja oziroma naša podjetja izničijo z visokimi cenami. In tukaj poziv vsem, ne samo levici pa desnici kot danes razlagate ampak vsem, vsi so tamle iz Polja, so iz ne vem tudi podžupan, pa naj oni razložijo kako je, če hočeš nekaj naredit.

… /// … iz dvorane – nerazumljivo … ///

**GOSPA URŠKA HONZAK**

Hvala. V naprej, da bo jasno, v Levici ne bomo podprli nobenega od proračunov, ker smo že na odborih mestnega sveta in obravnavi proračuna podali številne predloge, vsi so ostali brez pozitivnega odziva. Naši amandmaji smo ravnokar videl, kako niso bili sprejeti. V Levici zagovarjamo prioritete, ki smo jih predlagal tudi z našimi amandmaji, trajnostno prometno politko, več javnih najemnih stanovanj, boljšo socialno politiko in zato tako zasnovanega proračuna, ki res ni socialno in razvojno naravnan žal ne moremo podpret.

**GOSPOD ZORAN JANKOVIĆ**

Ne, sam še ne jokat. Gospod Matić. Sam še ne zjokat se ne.

**GOSPOD DR. DRAGAN MATIĆ**

Torej, da bom obrazložil svoj glas. Podprl proračuna ne bom, ne prvega, ne drugega. Moram pa poudarit seveda oziroma korigirat župana, ko je prej razglašal, da so vsi odbori soglasno podprli oba proračuna. Odbor za kulturo je zaradi nezainteresiranosti odbornikov iz vrste Liste Zorana Jankovića že drugič ni bil sklepčen in tako ni mogel posledično ne razpravljat, ne o osnutku obeh proračunov, ne o predlogu obeh proračunov in mislim, da je to dejstvo, ki govori že samo zase, ni mogu pa razpravljat še o mnogo čem drugem, problematiko zgodovinskega arhiva, problematiko mestne knjižnice, delu službe pristojne za raziskovalno dejavnost in še mnogo čem. To se prav, Odbor za kulturo to lahko za javnost trenutno ne funkcionira. Kdaj se bo Lista Zorana Jankovića odločila, da bo, ne vem to je treba vprašat mogoče vodjo liste. Oba proračuna seveda ne bom podprl.

**GOSPOD ZORAN JANKOVIĆ**

Mogoče pa predsednik ni pravi, da bi mogl sklicat. Glasujemo o predlogu sklepa: Mestni svet Mestne občine. Gospod Koprivc, izvoljo, nisem videl ne, še enkrat. Vse, kdor se javi.

**GOSPOD MAG. MARKO KOPRIVC**

Hvala lepa za besedo župan, bom zelo kratek. Svetnik in svetnica iz svetniške skupine SD bova proračun podprla. Sicer obžalujeva, da ni bil sprejet tudi amandma, ki bi še dodatna sredstva namenjal za stanovanjsko politiko, za krepitev pač neprofitnega najemnega stanovanjskega trga oziroma fonda, kljub temu pa so sredstva tudi za to področje namenjena, sploh v letu 2020, še nekaj več oziroma 2021 tako, da menimo, da je proračun dober, tut zadolževanje se zmanjšuje, kar je dober pokazatelj. Veliko sredstev je namenjenih za šolstvo, za izobraževanje, za predšolsko vzgojo, ki jo … /// … nerazumljivo … /// nadpovprečno dobra v Ljubljani tako, da proračun je dober, je razvojen in ga bova v SD-ju podprla. Hvala lepa.

**GOSPOD ZORAN JANKOVIĆ**

Hvala lepa v imenu Ljubljane. Pa povedal sem, da bo rebalans za stanovanjski sklad.

**Glasovanje poteka O PREDLOGU SKLEPA pod točko A): Mestni svet Mestne občine Ljubljana sprejme Predlog Odloka o proračunu Mestne občine Ljubljana za leto 2020.**

**Prosim za vaš glas.**

**25 ZA**

**15 PROTI.**

Sprejet. Hvala lepa.

**Glasovanje poteka O PREDLOGU SKLEPA pod točko D): Mestni svet Mestne občine Ljubljana sprejme Predlog Odloka o proračunu Mestne občine Ljubljana za leto 2021.**

**Prosim za vaš glas.**

**24 ZA**

**15 PROTI.**

Sprejeto. Zelo hvala.

**GOSPOD ZORAN JANKOVIĆ**

Potem gremo na razpravo o točki. Še enkrat glasujemo o predlogu sklepa pod točko D.

**Glasovanje poteka O PREDLOGU SKLEPA pod točko D): Mestni svet Mestne občine Ljubljana sprejme Predlog Odloka o proračunu Mestne občine Ljubljana za leto 2021.**

**GOSPOD ZORAN JANKOVIĆ**

Skrajna levica in skrajna desnica in vsi ostali lepo prosim, bodite mal pozorni.

**Prosim za vaš glas.**

**25 ZA**

**15 PROTI.**

Hvala lepa.

**GOSPOD ZORAN JANKOVIĆ**

Saša, hvala lepa. Proceduralno, izvoljo.

**GOSPOD UROŠ MINODRAŠ**

Ja, jst predlagam no, da župan, k vedno vi pravte strpnost a ne, naslavljate nas svetnike in svetnice oziroma Svetniški klub SDS ne, ne nas naslavljat skrajna levica, skrajna desnica. Mejhen tolerance.

**GOSPOD ZORAN JANKOVIĆ**

Hvala lepa, ampak. Mislu sem oboje ne, ne sam SDS-a. tko, da nisem sam vas tko, da je v redu. Lahko, lahko.

**b) Predlog Sklepa o Načrtu ravnanja z nepremičnim premoženjem Mestne občine Ljubljana v vrednosti nad 200.000 eurov za leto 2020**

**E) PREDLOG SKLEPA O NAČRTU RAVNANJA Z NEPREMIČNIM PREMOŽENJEM MESTNE OBČINE LJUBLJANA V VREDNOSTI NAD 200.000 EUROV ZA LETO 2021**

Prejeli ste poročilo, prejeli ste tudi poročilo pristojnega odbora. Prosim gospo Remih za uvodno obrazložitev.

**GOSPA SIMONA REMIH**

Hvala za besedo. Spoštovane svetnice, spoštovani svetniki, spoštovani župan. Mestnemu svetu v sprejem predlagamo Sklep o načrtu ravnanja z nepremičnim premoženjem MOL v vrednosti nad 200.000 evrov za leto 2020. V letnem načrtu ravnanja z nepremičnim premoženjem MOL nad vrednostjo 200.000 evrov tako načrtujemo: pridobivanje nepremičnega premoženja MOL v orientacijski vrednosti 4.787.550 evrov in razpolaganje z nepremičnim premoženjem MOL v orientacijski vrednosti 53.936.417 evrov. Prav tako pod točko 6 E) Mestnemu svetu v sprejem predlagamo Sklep o načrtu ravnanja z nepremičnim premoženjem MOL v vrednosti nad 200.000 evrov za leto 2021. V Letnem načrtu ravnanja z nepremičnim premoženjem nad vrednostjo 200.000 tako načrtujemo pridobivanje nepremičnega premoženja MOL v orientacijski vrednosti 340.110 evrov in razpolaganje z nepremičnim premoženjem MOL v orientacijski vrednosti 39.392.280 evrov. Hvala.

**GOSPOD ZORAN JANKOVIĆ**

Simona, a to si dala zdej pod B), E), C) in F)?

**GOSPA SIMONA REMIH**

Ne, jaz sem dala sam B) pa E).

**GOSPOD ZORAN JANKOVIĆ**

A ne bi dala še C) in F)? Skupno premoženje, dej še prosim te, da k si, da te ne vračam dvakrat nazaj.

**GOSPA SIMONA REMIH**

Lahko, bom sam enkrat prebrala pravno podlago ne, k enaka zneska sta pa za 2020 pa 2021 pa različna. Na podlagi Zakona o stvarnem premoženju, govorim 6 C), na podlagi Zakona o stvarnem premoženju države in samoupravnih lokalnih skupnosti ter Statuta MOL Mestnemu svetu predlagamo v sprejem Sklep o določitvi skupne vrednosti pravnih poslov nepremičnega premoženja, ki jih lahko sklepa MOL v letu 2020, na podlagi lahko MOL v primeru spremenjenih prostorskih potreb, ki jih ni bilo mogoče določiti ob pripravi Načrta ravnanja z nepremičnim premoženjem ali ob nepredvidljivih okoliščinah na trgu, ki narekujejo hiter odziv sklepa pravne posle, ki niso predvideni v veljavnem Načrtu ravnanja z nepremičnim premoženjem v skupni vrednosti, ki je določena s predlaganim sklepom in znaša 96.265.236 evrov. Mestni svet MOL tako določi odstotek vrednosti pravnih poslov nepremičnega premoženja v višini 20% od skupne vrednosti vseh predlaganih pravnih poslov. V letu 2020 znaša ta vrednost pravnih poslov ravnanja z nepremičnim premoženjem MOL 19.253.047 evrov. In zdej še k točki 6 F), kjer je pravna podlaga enaka, bi povedala pa samo skupna vrednost vseh poslov za leto 2021 znaša 69.913.444 evrov in Mestnemu svetu predlagamo, da sprejme 20% odkupne vrednosti predlaganih poslov za leto 2021, ki ta vrednost znaša 13.982.689 evrov. Hvala.

**GOSPOD ZORAN JANKOVIĆ**

Hvala lepa. Gospa Žekar, stališče odbora za vse 4 točke lepo prosim.

**GOSPA JELKA ŽEKAR**

Hvala za besedo. Torej odbor je obravnaval vse 4 sklepe, sprejel vse 4 sklepe z 3 oziroma 4 prisotnimi.

**GOSPOD ZORAN JANKOVIĆ**

Hvala lepa. Gospod Sedmak, za vse 4 sklepe.

**GOSPOD MARJAN SEDMAK**

Hvala za besedo. Statutarno pravna komisija k tem točkam ni imela pripomb pravne narave in je bila pri tem soglasna. Hvala.

**GOSPOD ZORAN JANKOVIĆ**

Hvala lepa. Glasujemo zdej, aha, razprava. Ni razprave.

**Glasovanje poteka O PRVEM PREDLOGU SKLEPA pod točko B): Mestni svet Mestne občine Ljubljana sprejme predlog Sklepa o Načrtu ravnanja z nepremičnim premoženjem Mestne občine Ljubljana v vrednosti nad 200.000 eurov za leto 2020***.*

**Prosim za vaš glas.**

**24 ZA**

**11 PROTI.**

Sprejeto.

**Glasovanje poteka O DRUGEM PREDLOGU SKLEPA pod točko E): Mestni svet Mestne občine Ljubljana sprejme predlog Sklepa o Načrtu ravnanja z nepremičnim premoženjem Mestne občine Ljubljana v vrednosti nad 200.000 eurov za leto 2021.**

**Prosim za vaš glas.**

**24 ZA**

**10 PROTI.**

Sprejeto.

**Glasovanje poteka O PREDLOGU SKLEPA pod točko C): Mestni svet Mestne občine Ljubljana sprejme predlog Sklepa o določitvi skupne vrednosti pravnih poslov nepremičnega premoženja, ki jih lahko sklepa Mestna občina Ljubljana v letu 2020***.*

**Prosim za vaš glas.**

**22 ZA**

**9 PROTI.**

Sprejeto.

**Glasovanje poteka O ZADNJEM PREDLOGU SKLEPA pod točko F): Mestni svet Mestne občine Ljubljana sprejme Predlog Sklepa o določitvi skupne vrednosti pravnih poslov nepremičnega premoženja, ki jih lahko sklepa Mestna občina Ljubljana v letu 2021.**

**Prosim za vaš glas.**

**22 ZA**

**10 PROTI.**

Sprejeto.

**GOSPOD ZORAN JANKOVIĆ**

S tem smo to točko zaključili. V imenu Ljubljančank in Ljubljančanov se zahvaljujem za potrditev proračuna za leto 2020 in 2021 in se vidimo glede tega tudi drugo leto.

**AD 7. Predlog Finančnega načrta Javnega stanovanjskega sklada Mestne občine Ljubljana za leto 2020**

Gradivo ste prejeli. Prejeli ste poročilo pristojnega Odbora za finance in poročilo Statutarno pravne komisije. Prosim gospoda Saša Rinka za uvodno obrazložitev.

**GOSPOD SAŠO RINK**

Hvala lepa spoštovani župan, spoštovana podžupanja, podžupani, svetnice in svetniki.

**GOSPOD ZORAN JANKOVIĆ**

Lepo prosim Sašo, v mikrofon, se te ne sliš. Bod mal glasen no.

**GOSPOD SAŠO RINK**

Spoštovani župan, podžupanja, podžupani, svetnice in svetniki. Najprej hvala lepa svetnikom Levice za prepotrebno pozornost stanovanjskemu področju, pri čemer pa je vredno poudarit, da nas je ustanovitelj tako, kot je povedal že župan vedno spremljal s sredstvi, s katerimi smo krpali manjko lastnih sredstev za izvajanje projektov. Finančni načrt je izrazito projektno zasnovan in sledi predvsem povečevanju sredstev na postavki investicij, kar je razvidno iz finančnega načrta. Finančni načrt je sprejel tudi Nadzorni svet in je usklajen z pravkar sprejetim proračunom za leto 2020. Kar se tiče pa samih postavk so prihodki predvideni v znesku 19,6 milijona, odhodki pa 27,7 milijona evrov. Končni izid poslovni predviden za konec leta pa je izravnan, to pa predvsem na račun povečanja zadolževanja, ki je možno zgolj za 50% naših investicij glede na pogoje zadolževanja pri Stanovanjskem skladu Republike Slovenije. Kar se tiče virov sredstev je tako postavka, ki se najbolj spreminja zadolževanje v primerjavi z letošnjim proračunom iz 3 milijone na 10 milijonov. Kar se tiče prejemkov iz lastnih sredstev se nekoliko zvišujejo prihodki od najemnin, predvsem na račun vseljene soseske Polje IV in Pečinske, ki bo vseljena v naslednjem letu. Kar se tiče pa transfernih prihodkov iz občinskega proračuna pa se najbolj spreminja seveda postavka povečanje namenskega premoženja v javnih skladih iz 4.200.000 na 2.200.000, pri čemer poudarjam, da končna realizacija letošnjega leta vsekakor ne bo taka kot je predvidena skupaj pri transferju pa znaša 9,3 milijona evrov. Kar se tiče investicij MOL je nakup opreme informatizacija 138.000 evrov, investicijsko vzdrževanje pa 181.000 evrov. Sredstva za investicije znašajo 18,1 milijon evrov, največ na postavki Novo Brdo 12 milijonov evrov in Rakova Jelša 2,6 milijonov evrov. Gradbeno dovoljenje za Rakovo Jelšo je pridobljeno. Tok o informacijah, to je zelo na kratko, če je pa kakršnokoli vprašanje, bom odgovoru. Hvala.

**GOSPOD ZORAN JANKOVIĆ**

Hvala lepa. Gospa Lozej, stališče odbora.

**GOSPA MAG. MOJCA LOZEJ**

Hvala lepa za besedo. Odbor za finance podpira Predlog finančnega načrta Javnega stanovanjskega sklada Mestne občine Ljubljana za leto 2020. hvala.

**GOSPOD ZORAN JANKOVIĆ**

Hvala lepa. Gospod Sedmak.

**GOSPOD MARJAN SEDMAK**

Hvala lepa za besedo. Tudi pri tej točki Statutarno pravna komisija ni imela pripomb ali predlogov pravnega značaja. Hvala.

**GOSPOD ZORAN JANKOVIĆ**

Hvala lepa. Razprava. Gospa Honzak, izvolte.

**GOSPA URŠKA HONZAK**

Hvala za besedo. Ja, še enkrat bomo opozarjal na ene in iste zadeve, na katere opozarjamo na vsaki seji, kjer imamo v bistvu kakršenkoli sklep v povezavi s stanovanjskim skladom. Glede na pomanjkanje stanovanj v Ljubljani, menda ocene kažejo, da jih primanjkuje nekaj 10.000, vsako leto pa se da v uporabo nekih 100 neprofitnih stanovanj. Še vedno se danes dodeljujejo stanovanja upravičencem 17. razpisa, to je iz leta 2016 razpis in iz prvega razpisa za mlade, torej razpis je leta 2017. Uspešnost na razpisih je pa 11%. Te številke povejo, da kljub temu, da MOL daje veliko v stanovanjsko gradnjo bi moral glede na to, da še vedno ni sistemskega vira državnega financiranja dajat še več, tudi smo že pri obravnavi osnutka proračuna povedal v Načrtu razvojnih programov, v letošnjem proračunu, torej 2019 so bili prenosi namenskih sredstev za naslednji 2 leti v višini nekih 15 milijonov leto, zdej smo pravkrat sprejel proračun za samo 2 milijona, v naslednjem delu pa nekih 7 milijonov v letu kasneje. Ta sredstva bi veljalo povečat, ker brez večjih finančnih vložkov ne bomo nikoli tega pomanjkanja stanovanj nekak zapolnil in bodo cene najemnin še bolj rasle in se ne bo situacija ni spremenila. Zato bomo vzdržali pri tem sklepu, ker bi kot smo že povedal pri proračunu radi, da se še več sredstev nameni v reševanje tega problema in da se v Ljubljani bodo spet lahko privoščili živet tudi mlade družine, tut starejši, ne samo turisti in pa tisti z visokimi prihodki. Hvala.

**GOSPOD ZORAN JANKOVIĆ**

Ta razprava je čisti populizem, ker je proračun sprejet. Ugotavljam navzočnost po celotni točki. Rezultat navzočnosti: 40.

**Glasujemo O PREDLOGU SKLEPA: Mestni svet Mestne občine Ljubljana sprejme Predlog Finančnega načrta Javnega stanovanjskega sklada Mestne občine Ljubljana za leto 2020.**

**Prosim za vaš glas.**

**35 ZA**

**0 PROTI.**

Hvala lepa vsem, ki ste bili za.

**AD 8. Predlog Sklepa o povečanju vrednosti namenskega premoženja in kapitala Javnega stanovanjskega sklada Mestne občine Ljubljana**

Gradivo ste prejeli, prejeli ste poročilo pristojnega Odbora za finance in poročilo Statutarno pravne komisije. Prosim gospoda Rinka za uvodno obrazložitev.

**GOSPOD SAŠO RINK**

Hvala, zelo kratko. Gre zgolj za operacionalizacijo postavke povečanja kapitalskega transferja.

**GOSPOD ZORAN JANKOVIĆ**

Hvala lepa, gospa Lozej, stališče odbora.

**GOSPA MAG. MOJCA LOZEJ**

Še enkrat hvala za besedo. Odbor za finance podpira sprejem Predloga Sklepa o povečanju vrednosti namenskega premoženja in kapitala Javnega stanovanjskega sklada Mestne občine Ljubljana in to soglasno. Hvala.

**GOSPOD ZORAN JANKOVIĆ**

In, gospod Sedmak, stališče Statutarno pravne komisije.

**GOSPOD MARJAN SEDMAK**

Hvala lepa spet za besedo. Nobenih pomislekov ali predlogov statutarno pravnega značaja nismo imeli. Hvala.

**GOSPOD ZORAN JANKOVIĆ**

Hvala lepa. Razprava. Ni razprave. Ugotavljam navzočnost. Rezultat navzočnosti: 40.

**Glasovanje poteka O PREDLOGU SKLEPA: Mestni svet Mestne občine Ljubljana sprejme Predlog Sklepa o povečanju vrednosti namenskega premoženja in kapitala Javnega stanovanjskega sklada Mestne občine Ljubljana.**

**Prosim za vaš glas.**

**39 ZA**

**0 PROTI.**

**GOSPOD ZORAN JANKOVIĆ**

Sašo, sej lahko počakaš, boš poslušu kaj bojo o teb rekl, o tvoji plači. Počaki, za ta pribitek lahko mirno počakaš. Hvala lepa.

**AD 9. Predlog Sklepa o soglasju k dodelitvi dela plače za delovno uspešnost direktorju Javnega stanovanjskega sklada Mestne občine Ljubljana za obdobje od 1. 1. 2020 do 31. 12. 2020 iz naslova povečanega obsega dela**

Gradivo ste prejeli. Prejeli ste poročilo pristojnega Odbora za finance in poročilo Statutarno pravne komisije. Prosim gospo Rožanc za uvodno obrazložitev. Pazi, kaj boš čez direktorja govorila zdej, zdej maš priliko.

**GOSPA MAG. LEONIDA RIJAVEC ROŽANC**

Spoštovani župan, podžupanja, podžupani, mestne svetnice in svetniki ter ostali navzoči. Na podlagi področja in zakonodaje ter na podlagi Stanovanjskega programa Mestne občine Ljubljana za leto 2019 in 2022 ter ravnokar sprejetega Finančnega načrta Javnega stanovanjskega sklada za leto 2020 se predlaga v sprejem Sklep o določitvi delovne uspešnosti iz naslova povečanega obsega dela direktorja gospoda Rinka za obdobje od 1. 1. 2020 do 31. 12. 2020 v višini 10% njegove osnovne plače. Povečan obseg dela našega direktorja Rinka izhaja predvsem pretežno iz Stanovanjskega programa MOL za leto 2019 do leta 2022 iz Finančnega načrta za leto 2020 ter seveda iz tako imenovanega aktivnega vključevanja v izvajanje nalog, ki jih je izvaja na državni ravni skupaj z Ministrstvom za okolje in prostor z namenom priprave novega stanovanjega zakona z … /// … nerazumljivo … /// v združenju s stanovanjskimi skladi kakor tudi znotraj Mestne občine Ljubljana za zagotovitev večjega števila najemnih stanovanj. Predlog sklepa je tudi potrdil Nadzorni svet Javnega stanovanjskega sklada na četrti, na peti seji dne 14. 11. letošnjega leta. V skladu s slednjim predlagamo, da Mestni svet Mestne občine Ljubljana sprejme sklep, ki se glasi Mestni svet Mestne občine Ljubljana daje soglasje Javnemu stanovanjskemu skladu Mestne občine Ljubljana k dodelitvi dela plače za delovno uspešnost iz naslova povečanega obsega dela direktorju Sašu Rinku za obdobje od 1. 1. 2020 do 31. 12. 2020 mesečno v višini 10% njegove osnovne plače. Hvala lepa.

**GOSPOD ZORAN JANKOVIĆ**

Hvala lepa. Gospa Lozej, stališče odbora. Ni, piše gor, okej.

**GOSPOD MARJAN SEDMAK**

Hvala lepa. Brez pripomb statutarno pravnega značaja soglasno.

**GOSPOD ZORAN JANKOVIĆ**

Hvala lepa. Razprava. Ni. Ugotavljam navzočnost. Rezultat navzočnosti: 31.

**Glasovanje poteka O PREDLOGU SKLEPA: Mestni svet Mestne občine Ljubljana sprejme Predlog Sklepa o soglasju k dodelitvi dela plače za delovno uspešnost direktorju Javnega stanovanjskega sklada Mestne občine Ljubljana za obdobje od 1. 1. 2020 do 31. 12. 2020 iz naslova povečanega obsega dela.**

**Prosim za vaš glas.**

**27 ZA**

**1 PROTI.**

Sprejeto.

**AD 10. Osnutek Odloka o urejanju in oddaji zemljišč Mestne občine Ljubljana za potrebe vrtičkarstva**

Gradivo ste prejeli. Prejeli ste poročilo pristojnega Odbora za varstvo okolja in poročilo Statutarno pravne komisije. Prosim gospo Jazbinšek Seršen za uvodno obrazložitev.

**GOSPA NATAŠA JAZBINŠEK SERŠEN**

Hvala lepa. Spoštovani župan, svetnice in svetniki. Pred vami je torej Osnutek Odloka o urejanju in oddaji zemljišč Mestne občine Ljubljana za potrebe vrtičkarstva. Skladno z našo vizijo želimo omogočiti zainteresiranim meščankam in meščanom, da najamejo vrtiček v bližnji okolici in si pridelajo nekaj vrtnin za lastne potrebe. Za naslednjo vrtičkarsko sezono bo tako urejenih 8 velikih območij s preko 1000 vrtički. Pogoje za urejanje in oddajo zemljišč v zakup za potrebe vrtičkarstva ter pogoje, merila in način oddaje vrtičkov sta do sedaj urejala Odlok iz leta 2013 in Pravilnik o urejanju in oddaji zemljišč iz leta 2016. Na podlagi izkušenj, ki smo jih pridobili v tem obdobju ter zaradi uskladitve zdaj veljavnega odloka z novim Zakonom o stvarnem premoženju države in samoupravnih lokalnih skupnosti, ki je stopil v veljavo lansko leto smo pripravili nov odlok, ki hkrati nadomešča tudi sedaj veljavni pravilnik. Osnutek Odloka, ki je pred vami poenostavlja način oddaje vrtičkov in je še bolj prijazen do zainteresiranih zakupnikov vrtičkov. Z njim omogočamo oddajo vrtičkov tudi tistim deležnikom, ki po sedaj veljavnem odloku te možnosti niso imeli, na primer študentom, ki imajo prijavljeno bivališče v MOL, nimajo pa stalnega prebivališča. Prav tako je na novo dana možnost, da se del območja vrtičkov uredi za osebe z oviranostmi. Nova je tudi možnost odklonitve oddaje vrtička v zakup v primeru, da je fizična oseba že imela vrtiček v zakupu, pa smo mu zaradi različnih razlogov zakupno pogodbo odpovedali. S tem odlokom se določijo zgolj pogoji in merila za urejanje ter oddajo vrtičkov, medsebojne obveznosti med MOL in zakupnikom pa se bolj podrobno uredijo v pogodbi. Vrtičkarstvo postaja vse bolj pomemben način spodbujanja samooskrbe, preživljanja prostega časa in medgeneracijskega druženja, zato smo prisluhnili potrebam meščank in meščanov in z osnutkom odloka maksimalno se približali njihovim potrebam. Zato predlagam, da sprejmete navedeni odlok.

**GOSPOD ZORAN JANKOVIĆ**

Hvala lepa Nataša. Gospod Jožef Horvat, stališče odbora prosim.

**GOSPOD JOŽEF HORVAT**

Hvala za besedo. Odbor je s 7 glasovi sprejel sklep.

**GOSPOD ZORAN JANKOVIĆ**

Hvala lepa. Gospod Sedmak.

**GOSPOD MARJAN SEDMAK**

Hvala lepa za besedo. Statutarno pravna komisija ni imela pripomb pravnega značaja. Hvala.

**GOSPOD ZORAN JANKOVIĆ**

Hvala lepa. Razprava. Gospod Horvat.

**GOSPOD IGOR HORVAT**

Hvala za besedo. Podpiram razpravo o gospe, ki je dejala, da je z vrtičkarstvom postavljen pogoj tudi za večjo socialno vključenost študentov in ostalih, ampak zmotilo pri tem me je pa ena stvar in sicer merilo za oddajo vrtičkov v zakup z javnim zbiranjem ponudb je tudi zelo pomembno oddaljenost prebivališča ponudnika od lokacije vrtička ne. Tukaj bi jaz mogoče vseeno dal v razmislek, da bi bilo mogoče bolje, da bi dali, da bi tudi dali neko socialni položaj tega prosilca za oddajo vrtička, zato ker v bistvu zdej gremo od 500 do 1000 m, od 1000 do 1500 m, to v bistvu v Ljubljani ni neka bom reku bistvena razdalja na kateri potem lahko dobiš vrtiček v zakup ali ne. Hvala.

**GOSPOD ZORAN JANKOVIĆ**

Sam pojasnilo no. To je taka korektna razprava narejena za to, da se ne hodi na vrtičke z avtomobili in naj bi prišli v bistvu starejši ljudje iz bloka, kjer živijo do svojega vrtička ne. To je temu namen, zato je ta kriterij not. Drgač pa absolutno socialni položaj velja. Ugotavljam navzočnost po celotni točki. Rezultat navzočnosti: 39.

**Glasovanje poteka O PREDLOGU SKLEPA: Mestni svet Mestne občine Ljubljana sprejme Osnutek Odloka o urejanju in oddaji zemljišč Mestne občine Ljubljana za potrebe vrtičkarstva s pripombo.**

**Prosim za vaš glas.**

**30 ZA**

**0 PROTI.**

Sprejeto.

Gremo na 11. točko dnevnega reda. Nataša hvala, pejte pisat.

**AD 11. Predlog Sklepa o lokacijski preveritvi za del območja Odloka o občinskem podrobnem prostorskem načrtu za dele območij urejanja ŠO 1/2 Šiška, ŠT 1/2 Obvoznica in ŠS 1/6 Zgornja Šiška (za prostorski enoti P5 in P6)**

Gradivo ste prejeli. Prejeli ste poročilo pristojnega Odbora za urejanje prostora in poročilo Statutarno pravne komisije. Prosim gospo Ostojić da poda uvodno obrazložitev.

**GOSPA IRENA OSTOJIĆ**

Spoštovani župan, hvala za besedo. Spoštovane, spoštovani. Predstavila bom predlog sklepa o lokacijski preveritvi za del območja OPPN, ki ureja širše območje trgovskega središča Špar v Šiški. Pobudnik za to lokacijsko preveritev je podjetje NEPRA d.o.o., ki je pooblaščenec podjetja Špar, izdelal ga je Projektni biro Protim Ržišnik Perc. Lokacijska preveritev je nov inštrument prostorskega načrtovanja, ki omogoča opredelitev začasne rabe na zemljiščih, ki jih urejajo veljavni prostorski akti

z namenom za boljšo in bolj racionalno ureditev in pa rabo zemljišč. Območje lokacijske preveritve se nahaja v Šiški na križišču Celovške ceste in pa severne obvozne ceste, severne hitre obvozne ceste, trenutno se na območju gradi trgovsko središče Špar na podlagi veljavnih določil prostorskega akta Občinskega podrobnega prostorskega načrta, ki je bil sprejet leta 2009. Od časa sprejetja dokumenta do zdej je podjetje Špar pridobilo v last zemljišča prostorskih enot P6 in P5 in želi na teh lokacijah oziroma zemljiščih uredit parkirišča in zunanje površine trgovskega centra. To ni mogoče glede na veljavna določila OPPN-ja. V veljavnem aktu je v prostorski enoti P6 predviden več nadstropni poslovni objekt, v območju P5 trgovski objekt glede na spremenjeno lastništvo, glede na spremenjene investicijske interese predlagamo začasno rabo za ureditev parkirišč na teh dveh zemljiščih, stalna raba in pa pogoj urejanja teh površin bodo pa določeni v spremembah in dopolnitvah OPPN-ja. Podjetje Špar oziroma pooblaščenec je že dal pobudo za spremembo tega akta in je tudi že v izdelavi. Hvala lepa.

**GOSPOD ZORAN JANKOVIĆ**

Hvala lepa. Prosim gospoda Koželja za stališče odbora.

**GOSPOD PROF. JANEZ KOŽELJ**

Spoštovani župan, spoštovane kolegice in kolegi, svetnice in svetniki. Odbor je na korespondenčni seji podprl sprejem odloka oziroma sklepa o lokacijski preveritvi za del območja Odloka o občinskem podrobnem prostorskem načrtu za dele območja urejanja ŠO 1/2 Šiška, ŠT 1/2 Obvoznica in ŠS 1/6 Zgornja Šiška za prostorski enoti, ki jih tukaj vidite P5 in P6 z 4 glasovi ZA in 2 glasovoma PROTI. Zdej, odborniki so imel pomisleke, predvsem o bi reku temu odpustku ozelenitve parkirišč in smo potem predlagali, da bi mogoče z županovim amandmajem to popravili, vendar smo dobili medtem zagotovilo od projektata ne, da so te pogoji, ki so zapisani v OPN-ju in, ki smo jih hotel tudi mi uveljavit upoštevali v projektu. Poleg tega bomo tudi nadzorovali izvedbo in mogoče celo zahtevali več dreves na teh dveh malih parkiriščih. Hvala lepa.

**GOSPOD ZORAN JANKOVIĆ**

Hvala lepa. Gospod Sedmak.

**GOSPOD MARJAN SEDMAK**

Hvala lepa za besedo. Statutarno pravna komisija je pregledala zakonske in podzakonske podlage in ugotovila, da nima pomislekov. Hvala lepa.

**GOSPOD ZORAN JANKOVIĆ**

Razprava. Gospa Škrinjar, izvolte.

**GOSPA MOJCA ŠKRINJAR**

Parkirišča so problem v Ljubljani, v Šiški še zlati, pa ne toliko parkirišča za obiskovalce teh trgovskih centrov kakor parkirišča za prebivalce v blokih. Vse povsod so parkirani avtomobili na.

**GOSPOD ZORAN JANKOVIĆ**

Gospa Škrinjar, bližje.

**GOSPA MOJCA ŠKRINJAR**

Aha, vse povsod so parkirani avtomobili po cestah, ljudje pa nimajo parkirnih prostorov. Jaz sem že večkrat omenjala, da bi bilo treba delat garažne hiše za prebivalce, ki bi lahko te garažne hiše postopno odkupili na nek lizing, na način lizinga in mislim, če se boste lotil predelave.

**GOSPOD ZORAN JANKOVIĆ**

Gospa Škrinjar, to ni ta točka.

**GOSPA MOJCA ŠKRINJAR**

Vem, da ni.

**GOSPOD ZORAN JANKOVIĆ**

Ne, ne bom, vzel vam bom besedo, govorimo samo o tej točki, o garažnih hišah v Ljubljani ne bomo lahko, predlagite bomo razpravljal, v tej točki pa ne boste govorila o garažni hiši. Samo te točke se držte prosim.

**GOSPA MOJCA ŠKRINJAR**

Potem mi pa dajte parkirišča na površini, ne pa v garažni hiši. Prebivalci nimajo.

**GOSPOD ZORAN JANKOVIĆ**

Gospa Škrinjar, hvala lepa. Ugotavljam navzočnost po celotni točki. Rezultat navzočnosti: 35.

**Glasovanje poteka O PREDLOGU SKLEPA: Mestni svet Mestne občine Ljubljana sprejme Predlog Sklepa o lokacijski preveritvi za del območja Odloka o občinskem podrobnem prostorskem načrtu za dele območij urejanja ŠO 1/2 Šiška, ŠT 1/2 Obvoznica in ŠS 1/6 Zgornja Šiška (za prostorski enoti P5 in P6).**

**Prosim za vaš glas.**

**26 ZA**

**0 PROTI.**

Hvala lepa.

**AD 12. Predlog Odloka o programu opremljanja stavbnih zemljišč za območje občinskega podrobnega prostorskega načrta 147 – območje ob vzhodni obvoznici in Litijski cesti s predlogom za hitri postopek**

Gradivo ste prejeli. Prejeli ste poročilo pristojnega odbora in poročilo Statutarno pravne komisije. Prosim gospo Katjo Osolin za uvodno obrazložitev.

**GOSPA KATJA OSOLIN**

Hvala. Spoštovani mestni svetniki in mestne svetnice, spoštovani gospod župan. Na zadnji seji v mesecu novembru ste sprejeli OPPN 147 za gradnjo zaporov ob Litijski cesti. Pred vami je prvi program opremljanja, ki je izdelan v skladu z novo področno zakonodajo in sicer v skladu s 153. in 154. členom Zakona o urejanju prostora, ki določa, da se posebej, to je šele po uveljavitvi prostorskega akta, konkretno navedenega OPPN-ja sprejme tudi program opremljanja. S programom opremljanja se podrobneje določijo komunalna oprema in druga gospodarska javna infrastruktura, ki jo je treba zgraditi, dograditi, določijo se finančna sredstva za izvedbo komunalne opreme, roki za gradnjo ter podlage za odmero komunalnega prispevka in sicer za novo komunalno opremo. V programu opremljanja, ki je izdelan na podlagi DGD dokumentacije so ocenjeni skupni stroški gradnje nove komunalne opreme, ki znašajo 683.084,21 evra. Navedeni strošek bo v celoti pokrit s komunalnim prispevkom za novo komunalno opremo. Podajamo še obrazložitev sprejema Odloka po hitrem postopku. V skladu s III. odstavkom 122. člena Poslovnika Mestnega sveta MOL gre za sprejem po hitrem postopku iz razloga, ker bi s podaljševanjem roka sprejema lahko nastale težko popravljive posledice zaradi pravočasne odmere komunalnega prispevka in upoštevanja predpisanih ali postavljenih rokov. Hvala.

**GOSPOD ZORAN JANKOVIĆ**

Če dodam sam tolk Katja, država ima letos v proračunu denar, da plača komunalni prispevk, zato hitimo. Razen, če rečemo, da damo zastonj ubogi državi. Gospod Koželj, stališče odbora.

**GOSPOD PROF. JANEZ KOŽELJ**

Spoštovani, spoštovane. Odbor je na korespondenčni seji sprejel sklep, da podpira Predlog Odloka o programu opremljanja stavbnih zemljišč za območje občinskega podrobnega prostorskega načrta 147 – ob vzhodni obvoznici in Litijski cesti in to obakrat. Po vsebini in po hitrem postopku.

**GOSPOD ZORAN JANKOVIĆ**

Hvala lepa. Gospod Sedmak.

**GOSPOD MARJAN SEDMAK**

Hvala lepa za besedo. Statutarno pravna komisija nima pomislekov statutarno pravne narave tako, to velja za sam akt kot tudi seveda za hitri postopek. Hvala.

**GOSPOD ZORAN JANKOVIĆ**

Hvala lepa. Razprava o hitrem postopku. Ni. Ugotavljam navzočnost po celotni točki. Rezultat navzočnosti: 35.

**Glasovanje poteka O PREDLOGU SKLEPA: Mestni svet Mestne občine Ljubljana sprejme predlog, da se Odlok o programu opremljanja stavbnih zemljišč za območje občinskega podrobnega prostorskega načrta 147 – območje ob vzhodni obvoznici in Litijski cesti sprejme po hitrem postopku.**

**Prosim za vaš glas.**

**30 ZA**

**0 PROTI.**

**GOSPOD ZORAN JANKOVIĆ**

In gremo zdej na razpravo o vsebini. Ni.

**Glasovanje poteka O PREDLOGU SKLEPA: Mestni svet Mestne občine Ljubljana sprejme Predlog Odloka o programu opremljanja stavbnih zemljišč za območje občinskega podrobnega prostorskega načrta 147 – območje ob vzhodni obvoznici in Litijski cesti.**

**Prosim za vaš glas.**

**28 ZA**

**0 PROTI.**

Sprejeto. Hvala lepa.

**AD 13. Predlog Letnih programov športa v Mestni občini Ljubljana za leta 2020, 2021 in 2022**

Gradivo ste prejeli. Prejeli ste poročilo pristojnega Odbora za šport in poročilo Statutarno pravne komisije ter dodatno gradivo in sicer mnenja športnih zvez. Prosim gospoda Kolenca--

-----------------------------------------------------------------KONEC POSNETKA ŠT. 20191216\_164030

**GOSPOD ZORAN JANKOVIĆ**

--da poda uvodno obrazložitev.

**GOSPOD MARKO KOLENC**

Spoštovani župan, spoštovane mestne svetnice, mestni svetniki. Lep pozdrav. Pravni temelj za sprejem Letnih programov športa v Mestni občini Ljubljana za leta 2020, 2021 in 2022 so v Zakonu o športu, v 13. členu, potem v Resoluciji nacionalnega programa športa do leta 2023 in pa v Strategiji športa v Mestni občini Ljubljana do 2028. Letni program športa zajema dejavnosti, ki omogočajo strokovno in finančno podporo za razvoj športa v MOL tako na področju množičnega kot tekmovalnega športa. Sprejetje Letnih programov športa za leta 2020, 2021 in 2022 omogoča izvedbo 3 letnega javnega odprtega razpisa za izbor izvajalcev z namenom, da birokratizacije postopkov javnega razpisa in zagotovitve stalnosti sofinanciranja in s tem boljših pogojev za delovanje izvajalcev Letnega programa športa. Na to je dalo pozitivno mnenje tudi Ministrstvo za izobraževanje, znanost in šport, direktorat za šport, se pravi, da se izvedbe, izvede 3 letni odprti javni razpis na podlagi teh tri-letnih letnih programov športa. Skladno s 13. členom zakona smo pridobili tudi mnenja športnih Občinskih športnih zvez. Obseg sredstev bo določen z vsakoletnim proračunom in se bo vsako leto določil glede na obseg točk, ki so določeni za vsak posamezen program. Obseg sredstev pa je glede na predhodno leto povečan na področju tekmovalnega športa otrok, mladih, na področju tekmovalnega športa za mlajše člane, za trajnostne ciljne projekte olimpijskih športov ter na področju športa otrok in mladine s posebnimi potrebami. Letni programi športa za prihodnja 3 leta so naravnani razvojno za šport v Mestni občini Ljubljana in prispevek k še boljšim pogojem za izvajanje programov športa. Zato predlagam, da predlog sklepa podprete. Hvala lepa.

**GOSPOD ZORAN JANKOVIĆ**

Hvala lepa, Marko. Gospa Bon, stališče odbora.

**GOSPA DR. MARTA BON**

Odbor za šport je na svoji seji soglasno podprl Predlog letnih programov športa v Mestni občini Ljubljana za leto 2020, 2021 in 2022.

**GOSPOD ZORAN JANKOVIĆ**

Hvala lepa. Gospod Sedmak.

**GOSPOD MARJAN SEDMAK**

Hvala lepa za besedo. Statutarno pravna komisija ni imela pripomb statutarno pravne narave, pač pa nekatere redakcijske pripombe, ki so bile pa kolikor vem vzete na znanje. Hvala.

**GOSPOD ZORAN JANKOVIĆ**

Razprava. Gospa Škrinjar.

**GOSPA MOJCA ŠKRINJAR**

Hvala lepa. Letni program športa je soliden. Bi pa pristavila, da bi morala Ljubljana, če že ne cela država več delati na rekreativnem športu. Naši mladi preživijo čisto preveč časa pri telefonih, pri računalnikih, sede in to seveda se bo poznalo slej ko prej na zdravju teh mladih. Imamo kapacitete, ki bi jih lahko izkoristili za popularne športe. Tukaj so, tukaj so prostor za tekmovanja s kolesi, prostor za tekmovanja z rolkami, prostori za majhna igrišča, nogometna igrišča, košarkaška igrišča in pa seveda tudi wellness klubi. Wellness klubi pomagajo tudi starejšim, ki lahko obiskujejo fines centre ali pa bazene in moj predlog je v tem, da bi začeli razmišljati o tem kaj narest s tistim opustošenim delom okol Stožic, ki je bil namenjen temu trgovskemu delu. Zdej enostavno propada, dež uničuje in vremenski pogoji in led, zima uničujejo že sezidano, izkoriščeno pa ni. To so krasni prostori, ki bi jih lahko uporabili za to športno druženje mladih, ne samo za tekmovalni šport. Poudarjam, da ni samo tekmovanje ampak je tudi druženje. So tudi vrednote, zdravje je zagotovo vrednota in pa medsebojni odnosi so vrednote. Tu se šport, tu lahko pri športu veliko naredimo in zato predlagam, da začnete razmišljat o tem, da se ti prostori, ki so neizkoriščeni, propadajo, pa še mogoče kakšni drugi namenijo namenijo za take zadeve, za rekreacijo mlajših, starejših, pa morda tudi za rehabilitacijo starejših. Ni vse medicinska rehabilitacija, je tudi rehabilitacija, ki bi rekreativna rehabilitacija in s tem bi prihranili tudi pri stroških za zdravje, za tretmaje, bi seveda dali manj, če bi več vlagali v zdrav način življenja. Zagotovo pa je športna rekreacija zdrav način življenja. Hvala.

**GOSPOD ZORAN JANKOVIĆ**

Hvala lepa. Gospod Horvat Igor.

**GOSPOD IGOR HORVAT**

Hvala za besedo, gospod župan. Jaz bom spet reku, kar me je zaskrbelo. Prebral sem vso analizo uresničevanja Strategije športa v MOL do 2028 in zaskrbelo me je sledeče in sicer, število športnikov v mladinski kategorizaciji se je v letu dni zmanjšalo iz 2032 na 1760, to je zaskrbljujoče. Otroci v bistvu so pregoreli, ne hodijo na pričakujemo od njih vrhunske rezultate, se naveličajo treningov in to ni v redu. Število športnikov v kategoriji mlajših članov iz 400 na 369. Kar je pa najbolj zaskrbujoče število strokovno usposobljenih strokovnih delavcev z ustreznimi kompetencami. Te, k naše otroke trenirajo. Iz 1141 na 833. Trend je izredno negativen in to ni dobro, to ni dobro za naše otroke in mislim, da bi tu morali narest nek premik. Jaz tu predlagam, da bi se namenila sredstva tudi za izobraževanje staršev, namreč starši največkrat preveliko pričakujemo od svojih otrok, ampak Mestna občina Ljubljana kot taka pa ne sme spodbujati samo vrhunski šport. Hvala.

**GOSPOD ZORAN JANKOVIĆ**

Izvolte gospa Škrinjar, pa replicirite kolegu.

**GOSPA MOJCA ŠKRINJAR**

Ja, kolega Horvat je pravilno ugotovu, da se to število zmanjšuje mladih in tudi trenerjev in to je napaka. Omenu je pa tudi starše. Gre za, lahko gre za družinski šport, ki bi ga lahko negovali, pa ga premalo negujemo. Družinskih športov bi moral bit več, ker bi se družina lahko družila oziroma skupaj al pa vsaj v bližini izvajala določene rekreacijske vaje.

**GOSPOD ZORAN JANKOVIĆ**

Zdej bom pa še jst repliciru ne. Jst nimam kej dodat na to razpravo gospod Horvat. Drži vse, želja po več mladih ampak kontrolo, ki smo jo opravili ni za leto 2028 ampak 2018, se je ugotovilo, da mnogi podvajajo, goljufajo. To je bil problem k se je prjavu ne, da ma več otrok v skupini, kot jih je dejansko in pol smo šli to gledat skos in zato je pravim tut to padlo. Predvsem pa tut teh strokovnih delavcev, ki nimajo pogojev ne. Tko, da zdej smo pršli so ene čiste situacije ne.

… /// … iz dvorane – nerazumljivo … ///

**GOSPOD ZORAN JANKOVIĆ**

Ne, ne, sej je rešitev, zdej mamo čisto sliko. Tko k je ne. Gospod Slabe. Letos mamo čisto sliko, to je padlo ne. Sej to stalno čistmo. Mi smo mel prijave trener odbojke je bil isto uro, isti dan na treh različnih lokacijah. To je že menda en veliki znanstvenih ugotovu ne, da to ni možno ne. In so bli pač otroci sami na dveh lokacijah ne, on je pa pisu tri lokacije. Tko, pravim to je en primer takih, ki se je ugotovil. Gospod Slabe, izvolte.

**GOSPOD GREGOR SLABE**

Ja, hvala za besedo. Moja dva kolega sta že prej omenla, da rekreativci, upad rekreativcev v mestu. Glejte zdej vam bom pa jst povedu eno izkušnjo pač iz moje mladosti ne. Jaz živim v Bizoviku, včasih sem hodu v Fužine ne nogometno igrišče, na košarkarsko.

**GOSPOD ZORAN JANKOVIĆ**

Jaz pa v Bizovik na fuzbal no, sam jst sem bil tok starejši sem z njimi igral.

**GOSPOD GREGOR SLABE**

No, glejte tam v Fužinah je včasih, ko smo bli mladi smo stali v vrsti, da smo lahko prišli na igrišče zato, ker je bilo tok polno, vsi so bili udzunaj, vsi smo se žogali. Sicer to je problem po vseh mestih v Evropi ne, ne samo v Ljubljani, da so otroci notri, da jim starši dajo tiste tablice pred sabo in, da pač se igrajo po tem. Ampak s tem izgubljajo koordinacijo, zgubljajo tudi produktivnost v družbi za kasnejša leta. Tko, da jst predlagam, da bi vseeno mesto razmišljalo kako bi lahko spodbudilo pač družinski šport, šport za vse, šport na tako, da bi privabljali, da bi potem igrišča bila že spet polna ne. K zdej, ko se peljem mimo Fužin sred poletja pač jst kot 30-letnik lohka grem na igrišče, pa ni nobenih tamalih, k bi me dol spodili ne. Tko, da tko, da vseeno bi lohka mal na tem tudi delali ne. To jst pravim tut kot bivši profesionalni športnik, brez rekreativcev na dolgi rok šport kot tak bo izumru ne. Sej to je problem na celotni evropski ravni, ni sam tuki. Zdej je pa tudi nekaj ne, mi mamo Nogometni klub Olimpija, ki je zdej dvakrat bla državni prvak, dvakrat pokalni prvak, Mandarić, ki je prnesu investicijo v klub je naredu izjemno delo morda, če njega ne bi bilo Olimpija niti ne bi bila prvak ampak, kaj hočem povedat je v tem, da prejšnji teden sem bil na adventu v Zagrebu, tam so zelo ponosni na svoj Građanski nogometni klub Dinamo, kjerkol greš vidiš šale z Dinamom za pač z logotom Dinama in so ponosni na svoj klub. Pri nas v Ljubljani pa, ko postaneš šampion, ne vidiš ljudje, da bi okoli hodili s šali, z dresi in tako dalje. Tko, da mogoče ozaveščanje ljudi na tej fronti glede pripadnosti klubu, ki je njihov domač, ki je naš ljubljanski, ki je kljub od vseh nas. Am, torej ja, treba je spodbujati igro med mladimi in tudi v šolah, kjerkoli se le da zato, ker iz igre potem, ker šport je igra ne. Tko, da na to. Am, tko da ja, jaz bi pač vseeno delu na tem, da bi mel več rekreativcev, poskusu na tej fronti graditi tko, da to je to, da bi mel zdrav življenjski slog vsi skupaj ne.

**GOSPOD ZORAN JANKOVIĆ**

Hvala lepa. Jaz tut s tem soglašam. Marko bo dal odgovor na ta prvi del no, kaj delamo no, da očitno ni prepoznavno.

**GOSPOD MARKO KOLENC**

Na področju interesnih programov po pouku za otroke, predvsem v osnovni šoli smo v letošnjem letu povečal obseg programov po pouku iz 30.000 na 45.000 ur, od tega je so vsi ti programi so pretežno brezplačni, izvajajo se takoj po pouku in to je v bistvu en od glavnih ukrepov zato, da otroke zanimiramo in aktiviramo v šport. Poleg tega se obnavljajo in gradijo nova igrišča v naseljih in pa ob šolah. Vzpostavljamo nove otoke športa za vse, ko govorimo o športni rekreaciji in to je največja v bistvu dodana vrednost za to, da aktiviramo meščane in, da jih povabmo na prosto, da se rekreirajo in, da pač uživajo v športu. Jaz bom pa odgovoru na Dinamo pa Olimpija ne. Jaz sem navijač Olimpije ne in če zdej tko rečem ne, za to Olimpijo smo gradili Stožice tako košarko kot fuzbal. Zdej bom reku ne, Dinamovi rezultati v Evropi so vrhunski, dobr igrajo. To, da so pripadni s šali je super, imajo pa stadion, ki ni vreden pečenga groša ne. Mi mamo pa stadion, ne ne bova se pogovarjala o tem, ker o stadionu oni govorijo že 10 let, jaz sem z Mandićem zlo dober tko, da nima smisla, da o tem govoriva ampak pravim ne, mi smo nardil stadion, ki je v UEFA proglasil med tremi najlepšimi v Evropi. Gradimo zdej dve igrišči spet za fuzbal, za Olimpijo, tam na Stožicah so že končana čakamo, da mine ta sneg, da bo začel uporabo. Se pravi več prostora za trening, za delo. E, zakaj nismo pa v Evropi, jaz sem nehu igrat pred 30. leti ta fuzbal no tko, mimgrede ne. Okej. Kar.

**GOSPOD GREGOR SLABE**

Ja, hvala. Glejte ampak, Maksimir je skoraj vedno poln ne, pa je 35.000 gledalcev tam. Tak, da to je razlika ne. Ti maš lohka »state of the art« kokrkol, čeprov v neposredni bližini vidmo, da vse teče pa da razpoka ne, tisti trgovski del.

**GOSPOD ZORAN JANKOVIĆ**

Ja, ta ma pa res zveze s fuzbalom, zarad tega ne hodjo pa na košarko ne.

**GOSPOD GREGOR SLABE**

Ne, ne, ne, ampak kaj hočem rečt, štadion je treba napolnt, torej mormo delat na tej zadevi ne.

**GOSPOD ZORAN JANKOVIĆ**

Ampak napolne ga vsebina ne gospod Slabe.

**GOSPOD GREGOR SLABE**

Ja, seveda ga vsebina, sej so dvakrat pokalni prvaki, dvakrat državni prvaki ne.

**GOSPOD ZORAN JANKOVIĆ**

Očitno Ljubljančani hočmo več.

**GOSPOD GREGOR SLABE**

Jah, ampak je treba na tem delat. Treba je kupovat vstopnice in tko naprej ne.

**GOSPOD ZORAN JANKOVIĆ**

Kr dejte.

**GOSPOD GREGOR SLABE**

Sej jih.

**GOSPOD ZORAN JANKOVIĆ**

Gospod Logar, izvolte. Ja, tisoč jih morte kupt.

**GOSPOD DR. ANŽE LOGAR**

Ja, hvala. Zdej mogoče sam nisem član Odbora za šport ampak jaz sem bil navajen tukej, da nismo triletnih planov za šport obravnaval, se mi zdi, da je blo to iz nekega vidika dobro tut zato, ker smo večkrat govoril o športu tu v mestnem svetu, ker se mi zdi, da vsaka taka razprava je dobrodošla. Jaz bi mogoče izpostavu temo, ki je bila s predgovorniki že malce bolj predstavljena v zvezi z športom ne. Zdej, vrhunski šport je zlo veliko stvar države, je zlo veliko stvar promocije države in je zlo veliko stvar tistih, ki vlagajo v šport ne. Zdej vemo v denarju, v športu, vrhunskem športu se obrača veliko denarja, osebno pa bistveno manj vloge v vrhunskem športu jaz vidim mesta. Vloga mesta v vrhunskem športu je, da zagotovi ustrezno infrastrukturo, vsebino temu pa dodajo klubi tisti, ki investirajo v igralce tisti, ki na nek način vzgajajo nov kader in tisti, ki uspejo z pač ustreznim programom potem tut zagotovit ustrezne kakovostne trenerje, da doprinesejo k pač rezultatu oziroma uspehom. Vemo, kako te stvari v športu potekajo, ko se pojavi Luka Dončič, ki ni plod Strategije športa Mestne občine Ljubljana ali ne vem države al pa, ko se pojavi recimo Tina Maze, ki je kontra projekt države, ki mora it na svoje zato, da sploh uspe, ker ji smučarska zveza ne zagotavlja ustreznih možnosti. No in ko ta posameznik uspe, takrat pa zanimanje otrok mlajših za tovrstni šport se bistveno poveča. Zdej pa tuki pa vstopi potem mesto. Če mesto oziroma občina lahko zagotovi ustrezne ustrezno infrastrukturo, ustrezne kapacitete potem lahko ta val navdušenja nove generacije pripelje, da na koncu eden pa vendarle uspe in nadaljuje to pot v določenem športu, če pa ne potem pa pač verjetno številni talenti so so šli v rakom žvižgat. Recimo kolega Slabe ne, on je vrhunski golfist, on je vrhunski golfist, ne vem, če se vsi zavedate on je pomoje en od najboljših golfistov v Sloveniji. Pa je zdej član Mestnega sveta Ljubljana, pa ne vem, jst ne vem zakaj ni razvijal tega talenta oziroma zakaj ni, a je bil to razlog zarad tega, ker ni mel ustreznih kapacitet v tistem času, k je to, k je potem to v Ameriki nadaljeval. Ampak zagotovo, če on pove, da je v tej smeri v bistvu preko igre, preko bom reku rekreativnega športa nardit, vzgajat nove kadre, mu jst verjamem no. In, če berem ta koncept športa al pa bom reku to strategijo, uresničevanje strategije se mi zdi, da je to ta triletni plan bistveno preveč fokusiran na vrhunski šport. Zdej, vrhunske športe so delal v bivših komunističnih demokratičnih republikah, ko so otroke praktično vzeli in jih potem vzgojili v čiste mašine. Dans je ta koncept verjetno rahlo drugačen. Dans ravno preko igre, torej brez prisile nekdo lahko postane vrhunski športnik. Mojga bivšga sošolca v osnovni šoli Petkovška ni nihče silu, da postane vrhunski športnik. On je sam to želel. Medtem, ko mi sploh nismo vedl v prvem razredu kaj je to gimnastika je on že hodu po rokah od mize do mize in se kazu in na ta način v bistvu izstopal. Ampak on ni bil zato, ker je bil tam nek program športa, ki je spodbujal vrhunski šport, ampak zato, ker se je on sam odloču in, ker je mel možnost to trenirat in zato je verjetno on tako zadovoljen, ker je blo potem iz narejena tista dvorana Petkovšek Pegan, kjer lahko nova generacija nadaljuje ta razvoj. In to je tisto, kar občina lahko pomaga. Torej, kot sem reku infrastruktura. To vzpodbujanje vrhunskosti, šport, ko je pa lahko zgolj bom reku posledica tega, da mesto zagotovi ustrezno infrastrukturo. In kokr sem jst poslušal tukaj dodatni … /// … nerazumljivo … /// za tekmovalni šport, dodaten denar za vrhunski šport. Jst ne vem, jst kljub temu mal pogrešam to, da se osredotočmo na to, da se šport v bistvu postane vse splošna dejavnost, kjerkoli je možno. Namreč šport je tudi najboljša socialna politika, če tko pogledamo. Tam, kjer mamo težave v določenih okrajih al pa kjer je mogoče mal več prostega časa, ki se ga nameni za neprave stvari je šport najboljši odgovor za reševanje tega. In tu pa lahko spet mesto nardi izjemno vlogo, da vključi, da ponudi vse in da na nek način spodbuja posamezni šport. Ampak bom še enkrat mojo izkušnjo povedu, vse prevečkrat tuki postane tut politka ne nek dejavnik. Spomnite se na prejšnjem mandatu, ko smo razpravljali o tem v katero kategorijo spada posebni šport ne, posamezni del športa pa smo govorili tudi o »taekwondoju«. Pa je blo takrat že na odboru zmenjeno, da to, da »taekwondo« preide v prvoklasni šport, pa sm jst tukej po enem amandmaju, k ga je župan predlagal glasoval proti in je župan to v zagovorilnico reku evo, zdej pa ne bomo te spremembe podprl in je »taekwondo« ostal v tisti drugi klasi kot je bil do takrat. Čeprav je na odboru se tko zmenil. In potem mamo pa takšno situacijo kakršno mamo, kjer prihaja pri posameznih športih do trgovanja, ne pa do tiste iskrene želje, da se v bistvu katerikoli šport maksimalno eksplortira ravno zato, da si čim večji populaciji omogoč, da svoj prosti čas usmerja v bom reku osebne aktivnosti, kjer ima potem niz pozitivnih karakteristik, na vseh področjih, socialnih, zdravstvenih, družinskih, varnostnih, povsod in v bistvu dejansko potem mesto opravi tisto vlogo brez kakršnekoli politizacije zgolj samo to, da omogoča v bistvu ta razvojnost športa. Tok sem želel.

**GOSPOD ZORAN JANKOVIĆ**

Zdej gospod Logar v repliki tri točke ne. Odbor ne odloča, odbor sam predlaga, odloča Mestni svet in kaj je odbor predlagal je pač imel pravico kot danes, če bi veljalo odbora, ne bi imel proračuna. Drugič, tri leta program je nastal na željo klubov, da lahko majo v srednji šoli planiranje in tretjič, po mojem mnenju vi gradiva niste bral, kajti 75% vseh sredstev gre za otroke, pa za mlade. Zaključujem razpravo. Ugotavljam navzočnost. Aleš, pejva menjat. Kr replicirajte, sej boste mel pol dost časa, sej bo kolega Čerin prevzel ne. Tko, da je. Grem jst otroke pozravt spodaj, k pojejo no tko, da mimogrede, da boste vedel zakaj gre ne. Vi pa kr replicirajte gospodu Logarju ne. Zdej direkt al pa lahko kasneje.

… /// … iz dvorane – nerazumljivo … ///

**GOSPOD ALEŠ ČERIN**

Kolegica Mojca Škrinjar, replika na kolega seveda.

**GOSPA MOJCA ŠKRINJAR**

Ja, torej gospod Logar je omenu kopico vrednot, ki jih šport ponuja. Se mi zdi, da je pa eno pa spustu, je pa zelo pomembna. In sicer, da se je treba za rezultat potrudit. Današnja mladina je velikokrat usmerjena v to, da hoče vse in takoj, ocene so najbolj pomembne, treba je pa razmislit tut o tem kok je nekdo naredu za nek rezultat in potrudit se ni več vrednota. Pri športu in tudi zlasti pri rekreativnem športu, absolutno tut pri vrhunskem je trud, ki ga vloži in vztrajnost, ki ga človek vloži v to veliko. In to je potrebno, to je potrebno negovat. Hvala.

**GOSPOD ALEŠ ČERIN**

Hvala lepa. Naslednji, ki se je prijavil za razpravo kolega Minodraš.

**GOSPOD UROŠ MINODRAŠ**

Ja, hvala za besedo no. Jst bi samo v bistvu mel vprašanje za gospoda Kolenca no. Jst sem bil v soboto v Tivoliju no na eni plavalni tekmi, kjer so tekmoval v bistvu otroci oziroma mladostniki vseh starostnih kategorij, pa sem tam v bistvu slišal, da manjka zlo manjka v bistvu trenerjev v plavanju. Pa bi sam v bistvu za vaš komentar prosu ne, glede na to, da je v bistvu tut gospod Horvat že prej omenu, da gre v letu 2019 za upad v bistvu sposobnih strokovnih kadrov z ustreznimi kompetencami no, pa je moje vprašanje v bistvu se naslavlja za področje plavanja v Ljubljani no. Hvala.

**GOSPOD ALEŠ ČERIN**

Hvala lepa, boš na koncu odgovarjal za vse, če se strinjaš? Naslednji kolega Horvat.

**GOSPOD JOŽEF HORVAT**

Hvala lepa za besedo. Jst bi se dotaknu čist teh korakov že pri otrocih, ki bi morala občina poskrbet. Sej verjamem, da je namen otroških igrišč ravno za voljo igre in iz igre nastane neko dokazovanje, zabava, potem pa tudi kakšen mal bolj poprime. In tukaj mamo mi kr nekih težav, ker niso vsa otroška igrišča v Ljubljani v lasti mestne občine oziroma na zemljiščih mestne občine in potem to vzdrževanje teh igrišč postaja čedalje slabše in krajani večkrat do nas svetnikov, četrtnih, mestnih se obračajo in vprašajo kdaj pa bo naše in, ko jim rečeš, ja pa ni v programu, a smo pa kej manj enakopravni ne. Žalostno. Jst verjamem, da bi z dobro voljo, pa to niso ogromna sredstva, tukaj lahko veliko več nardil. Otroke je treba zvabit že v mladosti ven. Ko jih enkrat dobimo za mobitele in konzole in tko naprej je veliko prepozno. In v tej smeri jaz vidim, ker sem poznal pozval naše vzgojiteljice na našem območju, da vozijo otroke na te trim naprave, k so ble narjene in to z veseljem izkoriščajo tudi. Za njih smo iz programa malih del postavili klopi, kjer se potem lahko usedejo, se in je njihov dan skozi igro povezan. In na žalost se pa dogaja to, da so nekateri programi, ki so pomagali rekreativnemu športu oziroma rekreativcu pri hoji, pri kolesarjenju, pri ne vem karkoli bi že reku bli uničeni. In jaz ne morem verjet, da lahko pri nekem človeku obstaja taka zloba. Ampak jst sem se obrnu tut pač, da se te oznake oziroma usmeritve popravjo. Zaenkrat na Oddelku za šport nisem dobil ne vem odziva da, če so rekreativne poti ob Savi na črnuški strani ble označene lepo vestno tudi potem uporabljene in po tem vandalizmu odstranjene, da ni volje, da bi se to postavl nazaj. Jst mislim, da da moramo tut tukaj it to, da če se nekaj uniči okej, ne smemo popustit, ker potem je ta zgodba ha, smo pa zmagal jih pa ne bomo več mel tamle ob svojem travniku. Tretja točka, ki bi se pa dotaknu je pa tudi to, da preko JZP-jev mi omejujemo rekreativni šport. In sicer, če konkretno povem, da so igrišča, ki so za mali nogomet bila namenjena prebivalcem, se nanje postavi šotor in se oddaja. In to sredi oktobra, novembra, zdejle bi se še lahko igralo marsikej, vreme je primerno, pa do konca dece ja marca, ko bi se že lahko tudi, pa ne morejo zato, ker JZP s tem ne bo služil. Na poziv, da se to tudi za nek posameznike, ki bi si želeli rekreirat pa vsaj majhne otroke, da se v popoldanskem času odpre, da je to tudi za vse uporabnike. In nekaj majhnega smo dobili izbojevano za vrtec, ki je kao javna ustanova, kjer je mestna občina ustanovitelj, pa se moramo dajat za to. Če pa je tam angleška osnovna šola, se pa to trži ne. Tko, da jst bi želel, da ta te pogoje za otroke, pa tudi za starejše, mladino, da ne skomercializiramo, da ostane dostopno maksimalno. Da si ne bomo kdaj očitali tko k v Ameriki, vse je treba plačat. Dejmo to upoštevat. Hvala lepa.

**GOSPOD ALEŠ ČERIN**

Hvala lepa. Naslednji prijavljeni razpravljalec dr. Čadež.

**GOSPOD DR. ZVONE ČADEŽ**

Lejte, v zvezi s športom bom si malo pomagal s spletno stranjo, ki jo sama občina Ljubljana, se pravi na spletni strani ljubljana.si oglašuje in bomo rekli, hočem poudarit s čem se pohvali, potem pa bomo vidli, da to kamor pa denar usmerja je pa neki drugega, se pravi profesionalizacija, hvali se pa z množičnimi športi, z rekreacijo. Začne že s pohvalo, da se je povečalo število delež športno aktivnih prebivalcev moč v Mestni občini Ljubljana. Se pravi število površin se povečuje, omenja Šmarno goro, Rožnik, Golovec, Rašico, Pot spominov in tovarištva. Super ne, se pravi, ampak vse to je v primerjavi s slovenskim povprečjem presega 67% in je s tem nad slovenskim in evropskim povprečjem. Super, to je zelo lepo ampak to ni profesionalen bom reku šport ampak je tale rekreativni, to je recimo prvo poglavje. Drugo, zopet se pohvali, da Ljubljančanke in Ljubljančane se spodbuja k aktivnemu preživljanju prostega časa z novimi rekreacijskimi površinami, kako so se od leta 2017 povečale za kar 329.000 m2, čudovito, kar je več kot 1 m2 na prebivalca v novih, novih zunanjih površin. Dodalo se je 22 otokov športa, to je super, zunanjimi fitnes napravami, 4 trim steze, kot so Tivoli in Mostec, Zadvor in Črnuče, 8 otokov športa za vse s trim napravami za prosto vadbo in 13 naprav za ulično vadbo. No, zdej rekreacija, ki se jo omogoča je kar na 85 hektarjih urejenih zunanjih površin. Tu so razno razne panoge, kar je vse fino in to odraža skrb za aktivno življenje, odnos do zdravega življenja. Seveda, če bomo dnar preusmerjal v profesionalce v profesionalni šport se na tem segmentu ga bo pač primanjkovalo in gre to v nasprotju s tem, s čemer se pohvalimo. Ravno tako je pri interesnih športnih dejavnostih za otroke, mladino in študente. Pohvalimo se, da omogočamo otrokom, mladini, vsem pač čim več kakovostnih in cenovno dostopnih programov. Ja s tem, če spodbujamo profesionalce verjetno ne. Ravno tako se tukaj omenja, da se financira in vzpodbuja finančno zelo dobro finančne programe, številne programe na tem področju. Se v bistvu zmanjšuje, če smo pošteni ne, ne pa povečuje. Zdej dodatna zadeva rekreativnega športa je tut ta, da privablja v Ljubljano vedno več ljudi. Seveda je to dobrodošlo, pozitivno iz finančnega vidika, spodbuja k množični vadbi in ne nazadnje je tudi blagajna mesta Ljubljane ima nekaj od tega. Tu se doda tut element, da se zelo dobro skrbi za majhno količino odpadkov, kar je to zelo v redu. Posebej se poudarja pot ob žici in tek trojk, no to smo nazadnjič vidli, da so šla sredstva, ki so bla potreba za obnovo poškodovane poti po poteh po spominu in tovarištva izredno veliko denarja. To naj bi blo poškodovano z žledom. Meni nekako nejasno bom reku zakaj se take velike količine denarja porabijo za tako pot. Pot je bila že narejena, žled naj bi jo poškodoval. Jst malo dvomim, da je možno bi reku upravičit take stroške obnove te poti ampak dobro, ne bom se spuščal v detalje, računov nimam, niti izvajalcev. No, druga taka množična zadeva, ki je tudi vključena v tale koncept množičnega športa in se z njo pohvalmo je Maraton Franja. Ne, se pravi tudi tukaj se mu letno nameni 145.000 evrov, v redu, zadeva je pač množična in nima nobene veze s profesionalizacijo. No zdej za piko na i je pa Ljubljanski maraton, na katerem večkrat vidimo našega župana, ki daje petko na cilju ne, pač tistim, ki pritečejo v cilj. Zdej, al je to lepo al ni, naj si vsak misli zase, al je to nabiranje političnih točk pustimo temu ampak definitivno je pa neki res no. Ja. Definitivno je neki res. Maraton ni zopet profesionalna zadeva ampak spada v kategorijo to se pravi rekreativne množične dejavnosti za vse starosti, za vse generacije in tako naprej. Skratka, kar hočem povedat je, da na ta način, na ta način, kot se je zdaj zastavu tale finančni načrt, tega, kar kar ma sama ljubljanska občina kot pohvalno obliko športa se ne vzpodbuja. Druga zadeva, ki bi bla pa zdej zlo važna, me veseli, da je pršu gospod župan notr, pa bi vas vprašal, zdej pravte ste ugotovil, da ste, da ste najdli človeka, ki je bil na treh lokacijah ne trener baje pač al vaditelj ene odbojke, na treh lokacijah istočasno in vemo ja iz zakona o fiziki, da to ni možno. Zdej to fajn se je nasmehnt ob taki zadevi ampak, ne vem, če ne bi blo treba tle, da koga kaj skrbi. Namreč ta človk je bil plačan trikrat ne. Zdej kdo je tu odgovoren, da ni blo že prej, ker to je lahko počel ne vem 10 let zarad mene, jst ne vem kolko časa?

… /// … iz dvorane – nerazumljivo … ///

**GOSPOD DR. ZVONE ČADEŽ**

No, ne vem.

… /// … iz dvorane – nerazumljivo … ///

**GOSPOD ALEŠ ČERIN**

No, dej nehite no. Gospod Čadež, nadaljujte prosim.

**GOSPOD DR. ZVONE ČADEŽ**

Ja, okej, hvala za besedo ponovno. No, skratka, lejte ta poteza zdej na koncu se mi je zdela pa, ja na nek način lejte, bom takoj zaključu. Zdej, ko smo pršli na točko, da se povpraša po odgovornosti je gospod župan reku ja zato je odgovoren klub in odšel. Jaz mislim, da temu ni tako. Denar klub od nekoga dobi. Pomoje bi mogu ja, pomoje bi mogu bi reku nadzor, če ga je zdaj organiziral in izvedu podat pač eno poročilo kdaj so se nadzori izvajal, če so se sploh in po drugi strani bi se pa tut verjetno blo za vprašat, če že je tako izredno pomanjkanje tehle ljudi, ki vadijo, ki majo določene kompetence, tečaje, ne vem kaj vse, zakaj je temu tako? Al je mogoče to preobsežno, da se potem dogaja, da se vpišejo na tri lokacije ob istem času, kar je po svoje nezaslišano. Ampak očitno ja, tega ne bomo tukaj zdej rešil in se zahvaljujem za besedo, hvala.

**GOSPOD ALEŠ ČERIN**

Hvala lepa. Moj komentar za dosedanje razprave, ki so sicer dost splošne in niso konkretni doneski k programu športa za vsa tri leta, da bolj pritrjujete k programu kot ne, ampak razpravljate o tem kako bi blo stvari možno še izboljšat. Naslednja prijavljena kolegica je gospa Ida Medved.

**GOSPA IDA MEDVED**

Hvala za besedo gospod podžupan. Lep pozdrav vsem prisotnim. Jaz bi se pa dotaknila neke rekreacije. Jaz vsakodnevno hodim in sicer grem, če nimam velik časa grem vsaj dvakrat na grad, gor pa dol. Zlo rada hodva z možem na Toško Čelo in mela bi tuki eno pripombo. Vedno smo mi pa nasproti kolesarji. Tudi na gradu po stopnicah in pa na Toškem Čelu po gozdu. Zdej bi pa apelirala na Oddelek za šport oziroma tuki nisem zasledila, da so kakšne finance namenjene. Zakaj ne naredite kakšne steze, k pravjo zdej tko sodoben tale »downhill«, da bojo mal ločeni od rekreativcev, ki si želijo hodit na Šmarno goro, na Toško Čelo? Vam povem, da recimo na Toško Čelo se še peljejo po asfaltu ampak nazaj dol pa po gozdu. Zdej si pa predstavljite, ko greš ti gor, un pa po gozdu dol pa kok hitr, pa ga ne vidš in ne slišiš, že s parimi sem se kr ornk skregala tko, da lejte nobene »downhill« steze ne vidim v okviru Golovca, v okviru Toškega Čela, Šmarne gore, to je zdej zlo razširjen šport in kolesarji so moram pa povedat strašno nasilni. In proga, ki pa pelje na stezo na Toško Čelo in povsod so pa oznake samo za gorsko stezo. Ni nobene oznake za kolesarje. Tko, da tuki bi pa jst res prosila kako in kaj lahko nardite v tej smeri, hvala.

**GOSPOD ALEŠ ČERIN**

Hvala lepa. Zadnji prijavljeni gospod Ciglar.

**GOSPOD GREGA CIGLAR**

Hvala. Najprej bi rad reku, da me zelo veseli, da je kar naenkrat tako zanimanje za šport. Jst se spomnem, kolegi iz SDS-a, ko smo govoril, ko sem jaz tukile v tej dvorani govoru, ko smo se pogovarjal o bežigrajskem stadionu in sem jaz razlagu kako bi bilo fino, da se ta sredstva, ki se bodo vložila tja vložijo v obnovo dotrajane infrastrukture ste bili tiho ne, dons pa mate razprave, ki so zlo zanimive. Ampak ja, glede na to, da jst delam v športu in moram rečt, da delam sicer v drugi občini, ne v občini Ljubljana, bi se počutu precej slabo, če se po eni uri razprave al pa, če ne pretiravam po pol ure razprave o športu ne bi oglasu, zato sem se prjavu k besedi. Seveda se strinjam, da morajo bit v prvem planu sploh za na področju mesta rekreativci in rekreativen šport. Zato bi si želel resnično takih razprav tut na mestih, ko pa lahko kej nardimo, ne samo dons, k se pač izkorišča nastalo situacijo za neke druge namene. Žal mi je, da ni župana tuki, jst sem mu ko smo se kot rečeno pogovarjal o bežigrajskem stadionu naštel nekaj igrišč z mojga, z mojga področja to se prav z nogometnega področja, ki bi rabila nujno obnovo oziroma neko investicijo zato, da bi otroci lahko normalno delal, normalno treniral. Takrat nisva prišla skupaj ne, zdej bom pa še enkrat ponovil v želji, da bi dejansko nekdo mogoče pa svetniki Liste Zorana Jankovića to slišal, ker gre za tok mejhne investicije na ravni mesta, ki bi pa mogoče 100 al pa 150 otrokom, ki so člani določene športne organizacije al pa športnega kluba omogočile delo na popolnoma drugi ravni kot kot ga majo omogočenga zdej. Konkretno govorim o Šmartnem, Nogometni klub Šmartno, ki ma nekih 100, 150 otrok, ki trenirajo tam na, praktično vsak teden, vsak dan, majo dva igrišča z naravno travo ampak majo pa provzaprov sami veste v takih vremenskih pogojih situacijo, ko so ta igrišča poplavljena in delo ni omogočeno. Ne in name so se obrnil direktno predstavniki tega nogometnega kluba v želji, da bi pač neki nardil. Zdej, jst bom izkoristu to situacijo, da mamo mogoče dejansko neke konkretne zadeve. Definitivno pozdravljam in lahko rečem, da je v Ljubljani precej posluha za šport in, da se dela na tem področju. Jaz po mojih izkušnjah pa delam v tem bistveno boljš kot v drugih občinah, ampak ni pa dovolj, da rečemo najboljši smo ne al pa smo med boljšimi pa pol ignoriramo probleme ne. Tko, da to je eno izmed igrišč. Drugo, ki bi ga pa tut omenu je pa park Svoboda, kjer bi bilo tut dobro, zdej se sicer govori, jaz uradnega podatka nimam, zgolj neke neuradne informacije o tem, da naj bi se zagotovilo neko površino za umetno travo. Tuki gre sami veste za investicije, ki ni na ravni mesta pomojem mnenju niso tako velike, bi pa ne vem že, če 200 otrokom zagotovimo kot sem prej reku nek normalen trenažni proces smo velik nardil. Tko, da hvala.

**GOSPOD ALEŠ ČERIN**

Hvala lepa. Replika, Mojca Škrinjar.

**GOSPA MOJCA ŠKRINJAR**

Ja, gospod Ciglar, imate prov. Lahko pa tut povemo to, da mnogi otroci in njihovi starši nimajo denarja za vrhunski šport. Za vrhunski šport za smučanje veste kok strašno velik stane, tenis strašno velik stane. Od potovanj do opreme, do karkoli že no. To, to je en vidik. In drug vidik ste izpostavu to, da mi nismo tolk časa posvečal. Jaz sem zdej tretji mandat v tem Mestnem svetu in vem, da smo se za šport vedno zelo dobro zavzeli tukaj v naši svetniški skupini. Ste mi dal pa idejo in jaz to idejo naprej zdej posredujem, da bi Ljubljana bila lahko tudi zdravo mesto. Ne samo prestolnica Zelena prestolnica Evrope, ne samo prestolnica kulture ampak gospod podžupan, vi boste razumu, tudi prestolnica zdravja. In to s takimi idejami, kot je kolega nanizal seveda, seveda lahko pridemo do tega. Hvala.

**GOSPOD ALEŠ ČERIN**

Hvala lepa. Replika, gospod Anže Logar.

**GOSPOD DR. ANŽE LOGAR**

Ja, jst moram replicirat tisti izjavi češ, da se mi javljamo zdej pri športu neko začudenje nad tem. Mi smo vedno razpravljal, ko je bla tema športa. Vsakič, na vsakem letnem programu smo bli zlo aktivni in tut kadar je bil proračun smo o tem velik razpravljal. In jaz mislim, da se mormo o tem še več pogovarjat, ker je še več takih primerov, kjer jih lahko naštejem. Recimo prej sem govoru o zadevi »taekwondo«, ki je bila ravno tu v tem Mestnem svetu čist spolitizirana za brezveze, da je zato izpadla, dobila manj točk in ne more enako konkurirat oziroma dobiti enakih sredstev. Enako imamo recimo smučišče Gunclje, zaradi tega, ker se župan ne razume z nekom in, ker je lastništvo tam nejasno Ljubljana nima svojega smučišča, pa je tam izjemna lokacija, da bi se to postavil. Izjemna lokacija in je še več takih primerov. In recimo kdaj, če ne o strategiji športa se o tem pogovarjat. O tem ni besede tu ne v tej strategiji notr. Tko, da v tem pogledu mislim, da mormo vsi na deklerativni ravni izražamo usmerjenost proti športu, zato bi jaz se izogibal temu, da očitaš enmu to ali drugače. Jst mislim, da mormo tuki najdet take stvari, ki bodo vsem prispevale, predvsem pa, da bodo pomagale športu, da bo kot sem reku opravljal tisto funkcijo umaknu al pa usmeru energijo, ki jo imajo otroc, mladi in mladostniki, pa potem tudi v zrelejših letih pa starejši v šport in koristno uporabljanje prostega časa.

**GOSPOD ALEŠ ČERIN**

Hvala lepa. Seveda ne gre lapsus, ne gre za strategijo ampak za program športa. Kokrkol obračamo Ljubljana je športno mesto tako in drugačno. Zaključujem razpravo. In na tista najbolj konkretna vprašanja, ki ste jih izpostavil bo kolega Marko Kolenc odgovoru. Izvoli.

**GOSPOD MARKO KOLENC**

Hvala lepa. Najprej v zvezi z vprašanjem plavalnih trenerjev. To je razložu že župan. To velja seveda tudi za plavanje. MOL sofinancira 130 izobraženim trenerjem stroške dela v okviru Letnega programa športa in pa več kot 700 strokovno usposobljenih trenerjev, deloma stroške amaterskim trenerjem stroške v bistvu dela za povračilo. Potem glede zahtevkov oziroma tega, kar se izpostavu, da na večih lokacijah trenerji delajo in da ste spraševal po odgovornosti. Tuki smo od vseh klubov, ki smo jih seveda dobil pri tem zahteval tut sredstva nazaj in vsa sredstva so bila vrnjena tko, da ukrepamo takoj, ko zaznamo pač te anomalije. Glede urejenih poti kolesarskih bi pač pojasnu, da imamo v Ljubljani dva kolesarska parka, gorsko kolesarska parka, eden je v Podutiku pri končni postaji 5 in drugi je na Golovcu, na Rudniku. Poleg tega bi pa pojasnu še to, da v bistvu slovenska gorsko kolesarska transverzala štarta na Ljubljanskem gradu, gre skozi Toško Čelo in po celo Sloveniji se potem zaključi zopet na Ljubljanskem gradu. Tko, da ta pot je tudi označena, vzdržuje jo pa Planinska zveza Slovenije.

**GOSPOD ALEŠ ČERIN**

Kolegica Ida, če boste želela, da vam pokažem eno zelo, zelo samotno pot na Toško Čelo, kjer garantiram, da ne bote srečal, da ne bova srečala nobenga kolesarja se hitro zmenva.

… /// … iz dvorane – nerazumljivo … ///

**GOSPOD ALEŠ ČERIN**

Jaz sem zaključu razpravo.

… /// … iz dvorane – nerazumljivo … ///

**GOSPOD MARKO KOLENC**

No, to sem pojasnu že uvodoma. Gre za to, da v bistvu postopek javnega razpisa izvedemo enkrat in sicer tko, da bo odprti javni razpis in, da v bistvu po treh, v bistvu po tem prvem razpisu klubi že vejo za tri leta približno v kakšnem obsegu sredstev in v kakšnem obsegu porabe športnih objektov bodo lahko program izvedl. V kolikor se bojo vmes pojavile kakšne anomalije bomo prišli s spremembo oziroma dopolnitvijo Letnega programa športa na Mestni svet in v bistvu zagotovil podporo športu v MOL-u.

**GOSPOD ALEŠ ČERIN**

Okej, hvala lepa. Ugotavljam navzočnost. Rezultat navzočnosti: 31.

**Glasovanje poteka O PREDLOGU SKLEPA: Mestni svet Mestne občine Ljubljana sprejme Predlog Letnih programov športa v Mestni občini Ljubljana za leta 2020, 2021 in 2022.**

**Prosim za vaš glas.**

**25 ZA**

**0 PROTI.**

Hvala lepa, čestitam. Dobro delo.

**GOSPOD ALEŠ ČERIN**

Izvolite.

**GOSPOD IGOR HORVAT**

Hvala za besedo, gospod predsedujoči. Citiral bom 59. člen Poslovnika in sicer seji sveta predseduje župan. Župan lahko za vodenje seje sveta pooblasti podžupana ali drugega člana sveta, če zato nastopijo razlogi. Mislim, da glede na to, da župan je v nekem prostoru tu, pa ni izdal pooblastila za vodenje seje, mislim, da bi moral še naprej sejo voditi župan. Hvala.

… /// … iz dvorane – nerazumljivo … ///

**GOSPOD ALEŠ ČERIN**

Boš vodu sejo? V redu, s pooblastilom. A piše, da je treba ustno al pisano al kako? Ja, no v praksi, če se spomnete prakso v tem in prejšnjih mandatih sem jaz večkrat seje vodu po pooblastilu. Ja, no pismeno pa nikoli ni bilo temu tako. Prehajam na zadnjo 14. točko.

**AD 14. Osnutek Odloka o imenovanju ulic, poti, trga in parka ter o spremembah potekov ulic na območju Mestne občine Ljubljana**

Gradivo ste prejeli s sklicem, po sklicu pa tudi poročilo Statutarno pravne komisije. Pozivam gospoda Grega Ciglarja, predsednika Komisije za poimenovanje naselij in ulic za uvodno obrazložitev.

**GOSPOD GREGA CIGLAR**

Hvala lepa gospod podžupan. Torej, s predloženim osnutkom Komisija za poimenovanje naselij in ulic MOL predlaga. 1. V prvem členu tri popravke cest in sicer Rjave ceste, Polje cesta št. VIII in Polje, cesta I. Popravke vsi komisija predlaga zaradi izboljšanja orientacije v prostori v Četrtni skupnosti Polje. 2. V drugem členu osnutka tri poimenovanja, za dva rokava ukinjenih delov Rjave ceste sta predlagani poimenovanji – Ulica Vida Khisla po podjetniku, lastniku Fužin, Mlinov v Polju in drugod, soinvestitorju Fužinskega gradu, nekdanjemu večkratnemu županu Ljubljane in Ulica Miroslava Kokalja v spomin na dolgoletnega ravnatelja O. Š. Polje, publicista in zaslužnega krajana, ki je znatno prispeval k razvoju tega dela Ljubljane in tretje predlagano ime je Pot k izviru in sicer za cesto, ki poteka pravokotno na Chengdujsko. Ime izraža lokalno značilnost. 3. V tretjem členu osnutka so trije predlogi poimenovanj za lokacije, ki ne bodo zavedene v register prostorskih enot. Park Lidije Andolšek je park trikotne oblike ob Ginekološki kliniki, ki se bo imenoval po svetovno znani zdravnici, začetnici reproduktivne ginekologije, profesorici Medicinske fakultete, članici Slovenske akademije znanosti in umetnosti ter častni meščanki mesta Ljubljana. Trg Franceta Štiglica je predlog poimenovanja ploščadi nad garažno hišo med Slovensko 55, Kersnikovo in Dvorakovo ulico. Franc Štiglic je pionir slovenskega profesionalnega filma, izjemno plodonosen filmski ustvarjalec, katerega stoletnica rojstva je prav letos. Lutkarska pot je nastala z igradnjo stolpnic od Lutkarskega gledališča na Krekovem trgu po pobočju grajskega griča do grajske ploščadi, kjer je Lutkarski muzej. Predlogi poimenovanj in potekov so bili predhodno usklajeni s ČS Moste in Polje ter s stanovalci dela nekdanjega Studenca. Komisija je tudi že prejela odgovor oziroma soglasje Republiške komisije za standardizacijo zemljepisnih imen in Geodetske uprave Ministrstva za prostor, da so predlagana imena ustrezna in v pravilni obliki. Za spremembe iz 1. in 2. člena lahko krajani, kot to določa zakon oddajo svoje pripombe v ČS Moste in Polje, lahko tudi po pošti. Poziv župana k predhodnemu posvetovanju je bil objavljen v decembrski številki Glasila Ljubljana. Javna razgrnitev traja od 11. do 27. 12, komisija bo pripombe obravnavala v fazi oblikovanja predloga odloka. Komisija za poimenovanje naselij in ulic predlaga Mestnemu svetu Mestne občine Ljubljana, da osnutek sprejme. Hvala lepa.

**GOSPOD ALEŠ ČERIN**

Hvala lepa kolega Ciglar. Želi besedo predsednik Statutarno pravne komisije, gospod Sedmak.

**GOSPOD MARJAN SEDMAK**

Hvala lepa za besedo, nobenih pripomb k osnutku. Hvala.

**GOSPOD ALEŠ ČERIN**

Hvala lepa, odpiram razpravo. Gospa Mojca Škrinjar.

**GOSPA MOJCA ŠKRINJAR**

Ja, hvala lepa za besedo. Jaz sem članica te komisije in moram rečt, da v tem mandatu zelo dobro delamo. Všeč mi je to, da se--

**GOSPOD ALEŠ ČERIN**

Bolj na glas.

**GOSPA MOJCA ŠKRINJAR**

--aha, všeč mi je to, da se spoštuje volja ljudi, da jih poslušamo. Gospa Ferenčakova je res sama stopila do tistih ljudi, ki so izrazil željo, jih anketirala in dejansko bomo dobili nekaj, kar je po meri ljudi. In vsa pohvala gospe Ferenčakovi in tudi vodji komisije, gospodu Ciglarju.

**GOSPOD ALEŠ ČERIN**

No, za konec seje je lepo slišat take pohvalne besede. Kolegica dr. Vrečko, izvolte. Razprava.

**GOSPA DR. ASTA VREČKO**

Hvala. No, žal ne mormo končat z vašim apelom. Jaz vseeno mislim, da bi glede na porazno stanje poimenovanj ulic in trgov v Ljubljani po zaslužnih ženskah, ki je rezultat več letnega oziroma stoletnih poimenovanj, ki so načrtno izpuščali zaslužne ženske v prihodnosti vseen imel to bolj v mislih. Zelo se mi zdi pohvalno, da bomo dobili park Lidije Andolšek Jeras, kljub vsemu pa menim, da bi morale biti predvsem poimenovana po zaslužnih ženskah v ospredju. To sicer nič ne govori negativno o drugih čakajočih, ki čakajo na poimenovanja, že verjetno dlje časa, ampak tudi predlogi, ki vem, da prihajajo ali pa so prihajali tudi v prejšnjih mandatih mislim, da morajo v tem primeru dobiti prednost in tudi na ta način lahko mesto Ljubljana zagotovi enakopravnost pri poimenovanju trgov in ulic. Hvala lepa.

-----------------------------------------------------------------KONEC POSNETKA ŠT. 20191216\_174030

**GOSPOD ALEŠ ČERIN**

Hvala lepa. Sigurno ste dobil mislim, da celo moj odgovor glede tega. Prva doktorantka Ljubljanske univerze bomo postavil obeležje Ivana Kobilica, čeprav ima vrsto teh, tudi. Tko, da zavedamo se tega, da je, da smo podedovali manjko ženskih imen. Kolega Logar.

**GOSPOD DR. ANŽE LOGAR**

Ja, hvala. Jaz bi samo mogoče malo o vaših besedah češ pohval mislim, lepo je slišat ko pohvalmo. Sej mi vedno pohvalmo kadar se predlogi sprejmejo v nekem soglasju. Zdej, če je na odboru soglasje in se vsi strinjajo, če so predlogi dobri potem ni razloga, da ne bi tu tega tudi povedal. Spomnim se, da je neko drugo poimenovanje zlo močno delilo tu mestni svet in smo mel zlo dolgo razpravo o tej temi. Da so bile nekatere izjave posameznikov lahko se štele še clo--

-------------------------------------------------------------------------------------zvok, ki je prekinil razpravo

**GOSPOD ALEŠ ČERIN**

Pardon, se opravičujem.

**GOSPOD DR. ANŽE LOGAR**

--ja, še kot grožna. In to je ravno apel na tem, da se na teh področjih v bistvu v odboru, ki to oziroma v komisiji, ki to poimenuje išče take predloge, ki združuje. Bi imel pa samo za zaključek še eno vprašanje, ker je pri vseh teh poimenovanjih napisan tudi kdo je predlagal samo pri Lutkarski poti tko, da bi prosu sam še za to informacijo kdo je predlagu Lutkarsko pot?

**GOSPOD ALEŠ ČERIN**

Predsednik.

**GOSPOD GREGA CIGLAR**

Ja, predlagatelj za to ime je Lutkovno gledališče tko, da smo upošteval tut njihovo voljo kot probamo ves čas upoštevat. Lutkovno gledališče. Lutkarsko gledališče.

**GOSPOD ALEŠ ČERIN**

Še kdo? Ne. Zaključujemo razpravo. Ugotavljam navzočnost. Rezultat navzočnosti: 33.

**Glasovanje poteka O PREDLOGU SKLEPA: Mestni svet Mestne občine Ljubljana sprejme Osnutka Odloka o imenovanju ulic, poti, trga in parka ter o spremembah potekov ulic na območju Mestne občine Ljubljana.**

**Prosim za vaš glas.**

**33 ZA**

**0 PROTI.**

Hvala lepa.

**GOSPOD ALEŠ ČERIN**

S tem zaključujem današnjo redno sejo in se vam zahvaljujem za v imenu župana sevede za današnje … /// … nerazumljivo … /// sodelovanje. Vabljeni na prigrizek kot običajno in še neki, na dva dogodka, ki sta ta teden posvečena mestu Ljubljani in državnemu prazniku. Jutri v Šiški in v četrtek na Ljubljanskem gradu. Vabljeni in se vidimo. Hvala lepa.

-----------------------------------------------------------------KONEC POSNETKA ŠT. 20191216\_184030